title: Elías Figueroa

text: Figueroan vuodet olivat yksiä Internacionalin historian menestyksekkäimpiä. Hän päätti kuitenkin lähteä vuonna 1975 kauden päätyttyä takaisin kotimaahansa, oltuaan poissa kymmenen menestyksentäytteistä vuotta. Siirron kohteena oli Santiagosta kotoisin oleva Palestino. Palestinon Figueroa johdatti Copa Chilen voittoon sekä sen historian toiseen mestaruuteen vuonna 1978. Palestinosta lähdettyään Figueroan ura kääntyi alamäkeen, eikä hän saanut enää ehjiä kausia alleen, vaan vietti viimeiset pelivuotensa Fort Lauderdale Strikersissa ja Chilen suurseura Colo-Colossa.


title: Elías Figueroa

text: Figueroa pelasi 70 ottelua Chilen maajoukkueessa ja teki näissä otteluissa kaksi maalia. Hän edusti Chileä vuosien 1966, 1974 ja 1982 MM-kilpailuissa. Hän toimi kapteenina, kun Chile sijoittui toiseksi vuoden 1979 Copa Américassa.Nimetty myös Fifa 100 -listalle.


title: Catholic School Girls Rule

text: "Catholic School Girls Rule" on Red Hot Chili Peppers -yhtyeen single, joka löytyy heidän vuonna 1985 ilmestyneeltä toiselta albumiltaan Freaky Styley. Kappale on albumin kolmas single. Kappaleesta tehtiin myös musiikkivideo. Red Hot Chili Peppers on soittanut kappaleen livenä vain kahdesti vuodesta 1987 saakka.


title: Catholic School Girls Rule

text: Kappale on myös kokoelma-albumilla What Hits!?, sekä albumilla, että DVD:llä.


title: Catholic School Girls Rule

text: Kappale sai inspiraation heidän ensimmäisen levyn tiimoilta tehdyn kiertueen aikana. Erään esiintymisen jälkeen yhtyeen backstagelle harhaili nuori tyttö, jonka kanssa Anthony Kiedis tuli viettämään seuraavan yön. Ensimmäisen viiden minuutin jälkeen he harrastivat seksiä, ja myöhemmin yön aikana Kiedis sai mm. tietää tytön käyvän katolista koulua. Tyttö kertoi hänen isänsä olevan poliisipäällikkö, ja että hän oli karannut kotoaan ja häntä etsittiin. Tyttö oli sanoitusten inspiraatio.


title: Catholic School Girls Rule

text: Singlestä tehtiin musiikkivideo vuonna 1986. Video on näytetty vain Playboy kanavalla, videon sisältämän alaston-kohtauksen vuoksi, myös siksi, koska Kiedis laulaa ristillä. Videon on ohjannut Dick Rude.


title: Nick Wallery

text: Nick Wallery (s. 9. joulukuuta 1981 Florida, Yhdysvallat) on yhdysvaltalainen koripalloilija, joka edusti kaudella 2008–09 Korisliigassa pelaavaa Forssan Koripoikia. Wallery pelasi kaudella 2007–2008 Suomen Korisliigassa Team Componentassa.


title: Nick Wallery

text: Pituudeltaan Wallery on 201 cm ja painoltaan 110 kg.


title: M/S Spaarneborg

text: M/S Spaarneborg () on alankomaalaisen Wagenborg Shipping B.V. -varustamon omistuksessa oleva ro-ro-rahtialus. Alus on rakennettu vuonna 2000 Flender Werftin telakalla Lyypekissä, Saksassa. Kuollutta painoa "Spaarneborgilla" on 12 500 tonnia. Alus on rekisteröity Alankomaiden lipun alle ja sen kotisatama on Delfzijl.


title: M/S Spaarneborg

text: Spaarneborgin sisaraluksia ovat M/S Schieborg ja M/S Slingeborg.


title: M/S Spaarneborg

text: 14. huhtikuuta 1999 tapahtui kölin lasku. 20. elokuuta alus laskettiin vesille. 3. tammikuuta 2000 alus luovutettiin Wagenborg Shippingin omistukseen, joka rekisteröi aluksen Alankomaiden lipun alle. Kotisatamaksi tuli Delfzijl. 5. tammikuuta laiva aloitti Cobelfretin/Stora Enson Zeebruggen ja Göteborgin välisessä liikenteessä.


title: M/S Slingeborg

text: M/S Slingeborg () on alankomaalaisen Wagenborg Shipping B.V. -varustamon omistuksessa oleva ro-ro-rahtialus. Alus on rakennettu vuonna 2000 Flender Werftin telakalla Lyypekissä, Saksassa. Kuollutta painoa "Slingeborgilla" on 12 500 tonnia. Alus on rekisteröity Alankomaiden lipun alle ja sen kotisatama on Delfzijl.


title: M/S Slingeborg

text: Slingeborgin sisaraluksia ovat M/S Schieborg ja M/S Spaarneborg.


title: M/S Slingeborg

text: 5. toukokuuta 2000 alus laskettiin vesille. 26. lokakuuta 2000 alus luovutettiin Wagenborg Shippingin omistukseen, joka rekisteröi aluksen Alankomaiden lipun alle. Kotisatamaksi tuli Delfzijl. Marraskuussa laiva aloitti Cobelfretin/Stora Enson Zeebruggen ja Göteborgin välisessä liikenteessä.


title: Halogenointi

text: Halogenointi on kemiallinen reaktio, jossa halogeeni reagoi alkuaineen tai yhdisteen kanssa. Halogenoinnissa voidaan käyttää joko vapaita halogeeneihin kuuluvia alkuaineita tai näiden yhdisteitä. Lopputuotteeksi saadaan alkeeneja tai alkaaneja halogenoimalla halogeenialkaani, jossa voi olla fluori-, kloori-, bromi- tai jodiatomeja. CFC-yhdisteet eli kauppanimiltään freonit ovat esimerkkejä halogenointireaktion tuotteista.


title: Halogenointi

text: Halogenointi voidaan saavuttaa:


title: Oileus

text: Oileus () oli kreikkalaisessa mytologiassa Lokriin kuningas. Hänen isäkseen mainitaan Hodoidokos, jota hän seurasi kuninkaana, ja äidikseen Agrianome. Oileuksen puolison nimi oli Eriopis, joka synnytti hänelle pojan, Aiaan. Myös Medon oli Oileuksen poika, mutta syntynyt seurauksena avioliiton ulkopuolisesta suhteesta nymfi Rhenen kanssa.


title: Oileus

text: Oileus osallistui argonauttien retkeen, jonka aikana hän haavoittui Stymfaloksen lintujen sulasta.


title: Oileus

text: Oileus oli myös erään troijalaisen vaunujen ajajan nimi, jonka Agamemnon surmasi taistelussa lävistämällä tämän pään keihäällään.


title: Kihinen

text: Kihinen () on kylä Halikossa. Se sijaitsee aivan asemanseudun länsikolkassa. Kylän entinen pääalue on sijannut Kihistenmäellä, mutta 1800-luvun kyläaluemuutoksissa pääalue on jaettu Puotilan ja Rikalan kesken. Nykyinen Kihisen kylän alue sijaitsee Karjanummena tunnetulla alueella.


title: Kihinen

text: Kihistenmäki sijaitsee asemanseudun ja kirkonkylän välissä. Kihinen on ollut asutettu jo ajanlaskumme alusta saakka, mutta muinaiset asuinpaikat ovat pääosin tuhoutuneet myöhempien rakennustöiden yhteydessä. Todennäköisesti Kihistenmäellä ollut kylä on kuulunut jo Rikalan muinaispitäjään. Siellä on ollut koulu, joka lakkautettiin ja siirrettiin kirkonkylään. Mäellä on omakotitaloasutusta, Puotilan talonpoikaiskartano sekä huonekalutehdas ADI kaluste.


title: Kihinen

text: Karjanummi on ollut ennen Vialan ja Tunilan kylien aluetta. Se sijaitsee Kuninkaantien varrella Pitkämäen pohjoispuolella ja sen läpi kulkee rantarata. Karjanummi on asutettu vasta 1700-luvulla, jolloin sinne perustettiin torppia. Halikonjoki toimii alueen pohjoisrajana. Kylän Tunnelinmäessä on kaksi rautatietunnelia vuosilta 1927 ja 1993.


title: Solid (yhtye)

text: Solid on Ilkka Hannulan johtama suomenkielistä laulelmamusiikkia esittävä yhtye. Solid syntyi 1970-luvun puolivälissä, kun SDP:n puoluesihteeri Kalevi Sorsa otti Hannulaan yhteyttä tiedustellen mahdollisuutta perustaa myös sosialidemokraattinen Agit-Propin kaltainen lauluryhmä. Hannula tarttui Sorsan aloitteeseen ja syntynyt Solid muodostui suosituksi lauluryhmäksi niin sosialidemokraattien kuin muidenkin vasemmistolaisten tahojen järjestämissä tapahtumissa.


title: Solid (yhtye)

text: Vuonna 1976 Solidille avautui mahdollisuus albumin tekemiseen Love Records -levymerkille. Syksyllä 1976 ilmestyikin yhtyeen esikoisalbumi "On päivä työn ja laulun aika". Jo ennen levyn ilmestymistä Solid oli yksi ahkerimmin esiintyvistä lauluryhmistä ja albumin julkaisu edisti entisestään keikkatilannetta. Varsin pian tilanne kuitenkin muuttui, kun laululiike alkoi yleisesti menettämään suosiota, mikä heijastui niin esiintymis- kuin levytysmahdollisuuksiin. Solidin kohdalla kokoonpano myös koki melkoisia muutoksia, kun osa jäsenistä jätti ryhmän opiskelu- ja perhesyistä.


title: Solid (yhtye)

text: Ryhmän uusiutuessa poliittinen tiedostavuus korvautui aiempaa määrätietoisemmalla taiteellisella kunnianhimolla. Uusitulla kokoonpanolla Solid osallistui vuonna 1978 Jyväskylän Talveen isolla Solidario-konsertolla.


title: Solid (yhtye)

text: Kovin pitkäikäiseksi Solidin toinenkaan kokoonpano ei jäänyt, ja 1970- ja 1980-lukujen vaihteessa ryhmä koki jälleen uudistumisen. Tällä kokoonpanolla Solid myös julkaisi vuonna 1980 toisen pitkäsoittolevynsä "Routakuun laulu". Levy sisälsi Ilkka Hannulan sävellyksiä Viljo Kajavan runoihin. Levyn julkaisi JP-Musiikki yhteistyössä Työväen Sivistysliiton kanssa. Levyn osakseen saama huomio jäi kuitenkin sangen vaisuksi ja vuonna 1982 Solid lopetti siltä erää toimintansa.


title: Solid (yhtye)

text: Viime aikoina Solid on tehnyt jälleen satunnaisia keikkoja, osallistuen muun muassa kesän 2007 Työväen Musiikkitapahtumaan. Tammikuussa 2008 ryhmän toisesta albumista "Routakuun laulusta" ilmestyi CD-uusintapainos.


title: Blues Breakers with Eric Clapton

text: Blues Breakers with Eric Clapton on John Mayall & the Bluesbreakersin vuonna 1966 julkaistu blues-albumi, jolla soittaa soolokitaraa uransa alussa oleva Eric Clapton. Levy koostuu cover-versioista vanhoista blues ja r´n´b kappaleista. Levy oli yllättävä crossover -menestys ja nousi Ison-Britannian listalla sijalle 6.


title: Blues Breakers with Eric Clapton

text: Levy koostui kappaleista, joita yhtye oli soittanut livesetissään ja levyllä oli tarkoitus vangita yhtyeen livesoundi. Claptonin levyllä käyttämä Marshallin kitaravahvistin oli olennainen osa levyn uudistavaa soundia. Levy oli suuri inspiraation lähde lukemattomille kitaristeille ja sitä pidetään yleisesti klassikkona.


title: John Erwin

text: John Lee Erwin (s. 5. joulukuuta 1936) on yhdysvaltalainen ääninäyttelijä, joka tunnetaan parhaiten He-Manin ääniroolista animaatiosarjassa He-Man and the Masters of the Universe.


title: John Erwin

text: Erwin aloitti näyttelemisen 1960-luvulla, mutta pian televisiosarjan "Lännen tien" jälkeen hän siirtyi ääninäyttelijäksi ja toimi aluksi kertojaäänenä televisiosarjoissa. Animaatiossa Erwin on ääninäyttellyt vuodesta 1968 lähtien ja usein Filmationin tuottamissa animaatioissa. Vuonna 1983 hän sai uransa merkittävämmän roolin He-Manina, kun Filmation sai tehtäväkseen siirtää Mattelin suositun sankarin animaatioksi. Erwin teki äänirooleja animaatioihin aktiivisesti aina 1980-luvun loppuun asti ja 1990-luvulla lainasi ääntään enimmäkseen televisiomainoksiin.


title: John Erwin

text: Hän uusi He-Manin ääniroolinsa vuonna 2005 televisiosarjassa Family Guy.


title: Zequinha de Abreu

text: José Gomes "Zequinha" de Abreu (19. syyskuuta 1880 Santa Rita do Passa Quatro, Brasilia – 22. tammikuuta 1935 São Paulo, Brasilia) oli brasilialainen säveltäjä, orkesterinjohtaja ja muusikko. Hän on erityisesti tunnettu choro-sävellyksestään "Tico-tico no fubá" (Tico Tico), josta tuli kansainvälinen menestysiskelmä hänen kuolemansa jälkeen.


title: Zequinha de Abreu

text: José Gomes de Abreu syntyi kahdeksanlapsisen perheen esikoisena. Hänen kerrotaan soittaneen huuliharppua jo viisivuotiaana. Kymmenvuotiaana hän soitti huilua ja klarinettia ja kirjoitti nuotteja ensimmäisessä orkesterissaan. Hänen äitinsä halusi pojasta pappia ja isä lääkäriä, joten hänet lähetettiin kouluun São Pauloon. Kuusitoistavuotiaana hän kuitenkin karkasi episkopaalisesta koulusta ja palasi Santa Ritaan aikeenaan aloittaa muusikon ura.


title: Zequinha de Abreu

text: Hän johti ensimmäistä orkesteriaan 17-vuotiaana. Pian orkesteri tuli tunnetuksi alueen parhaana, esiintyen tanssitilaisuuksissa, juhlissa ja mykkäfilmien säestäjänä kaksikymmentä vuotta eteenpäin. Abreu meni naimisiin 18-vuotiaana ja elätti 8-lapsiseksi kasvanutta perhettään toimien orkesterinjohtajana sekä säveltäen muun muassa choro-musiikkia, marsseja, tangoja ja valsseja. Lisäksi hän toimi julkisissa poliittisissa viroissa, muun muassa kaupunginhallinnon sihteerinä.


title: Zequinha de Abreu

text: Abreun perhe muutti São Pauloon vuonna 1919 hänen isänsä kuoltua. Hänen suosionsa ravintola- ja kabareemuusikkona jatkui. Hän kulki myös ovelta ovelle esittäen sävellyksiään sekä myi nuottejaan ja esitti musiikkiaan "Casa Beethoven"-musiikkikaupassa. Ennen radiota ja äänilevyteollisuutta tämä oli varsin tavallinen tapa herättää kiinnostusta säveltäjien luomaa uutta musiikkia kohtaan. Casa Beethovenissa työskennellessään Abreu tapasi Vincente Vitalen, joka oli aloittanut oman musiikkikustantamon. Vuonna 1924 Vitale julkaisi Abreun säveltämän valssin nimeltä "Branca", josta seuranneesta menestyksestä alkoi heidän elinikäinen yhteistyönsä. Vitale julkaisi Abreun musiikkia yksinoikeudella ja maksoi kuukausipalkkaa hänelle säveltämisestä, mikä oli tuohon aikaan hyvin epätavallista.


title: Zequinha de Abreu

text: Abreu oli elinaikanaan alueellaan suosittu muusikko, jota kuvailtiin hiljaiseksi, iloiseksi, ystävälliseksi ja nöyräksi persoonallisuudeksi. Hän jatkoi työtään musiikin parissa koko elämänsä ajan esiintyen aktiivisesti, antaen pianotunteja lapsille, säveltäen ja säestäen muun muassa kahta niin ikään muusikkona toiminutta lastaan lukuisissa esiintymisissä. Abreu kuoli vuonna 1935 54-vuotiaana.


title: Zequinha de Abreu

text: Abreun kuoleman jälkeen hänen sävellyksestään "Tico-tico no fubá", eli Tico Tico, tuli kansainvälinen menestysiskelmä Carmen Mirandan esittämänä. Tico Tico on eräs tunnetuimpia brasilialaisen choro-musiikin edustajia ja siitä on tehty lukemattomia levytyksiä eri puolella maailmaa. Vaikka muut hänen sävellyksensä eivät nousseet yhtä suosituiksi, hänen vaikutustaan brasilialaiseen musiikkiin on kuvattu merkitykselliseksi, erityisesti hänen Vitale-kustantamon kautta julkaistun sävellystuotantonsa sekä lukuisten esiintymistensä muodossa. Abreun elämästä tehtiin 1952 brasilialainen elokuva nimeltä "Tico-Tico no Fubá", hänen tunnetuimman teoksensa mukaan nimettynä. Elokuvan pääosaa esitti Anselmo Duarte.


title: Deduktio

text: Deduktio voi viitata seuraaviin:


title: Numminen (Mäntsälä)

text:
Numminen on kylä eteläisessä Mäntsälässä. Kylän yleisilme on kolmen kartanon muodostama kulttuurimaisema, jota ohjailee Mustijoen virta. Melontareitti kulkee kylän läpi ja jokeen on istutettu kirjolohta ja arvokalaa.
Kylän kartanot ovat Alikartano (Frugård), Ylikartano (Andersberg) ja Nordbo (Ulriksdal). Alikartano on ollut museo vuodesta 1983.


title: Numminen (Mäntsälä)

text: Kylällä on oma koulu, kauppa, asiamiesposti, seurojentalo ja kesäkahvila. Kylällä toimivat kyläyhdistys Nummisten kylä ja urheiluseura Nummisten Vilkas. Asukkaita kylällä on n. 1550 (2009).


title: Djäkn

text: Muun muassa seuraaviin henkilöihin viitataan nimellä Djäkn, Djekn tai Diekn:


title: Beretta 87 Target

text: Beretta 87 Target on italialaisen Fabbrica d'Armi Pietro Berettan valmistama yksitoiminen itselataava massasulkuinen .22 LR -kaliiperinen pistooli. Aseen ensiesittely oli vuonna 2000. Ase soveltuu esimerkiksi tarkkuusammunnan harjoitteluun sekä ns. loukkuaseeksi metsästäjille.


title: Beretta 87 Target

text:
Aseessa on päällä kiinteä weaver-kisko joka mahdollistaa erilaisten lisävarusteiden, kuten kiikaritähtäimen tai punapistetähtäimen asennuksen. Myös etupainoon, piipun alapuolelle, on jyrsitty muutaman sentin mittainen ura, johon saa kiinni esimerkiksi lasertähtäimen. Kyseessä ei kuitenkaan ole mitoitukseltaan standardi weaver-kisko, vaan normaalia kapeampi, joten lisävarusteiden täytyy olla erityisesti pistoolimalliin tehty.
Beretta 87 Targetissa on täysin säädettävä takatähtäin ja ase toimitetaan kahdella erikorkuisella vaihtojyvällä varustettuna. Lippaanvapautin on aseen vasemmalla puolella kahvassa ja varmistin molemmin puolin asetta.


title: Beretta 87 Target

text: Aseen runko on valmistettu hiekkapuhalletusta ja mustaksi anodisoidusta zirkonium-alumiiniseoksesta. Luisti ja piippu on valmistettu sinistetystä teräksestä. Kahvalevyt ovat kovaa muovia. Vakiokahvat soveltuvat sekä oikea- että vasenkätisille, mutta aseesta on valmistajalta tilauksesta saatavissa myös kätisyyden mukaan muotoilluin, pähkinäpuisin kahvoin varustettu versio. Liipasimen laukaisuvastus tai etuveto eivät ole säädettävissä. Koska ase on valmistettu lähinnä ratakäyttöön, siinä ei ole myöskään vireestäpäästömekanismia.


title: Beretta 87 Target

text: Ase toimitetaan kovassa, muotoonpuristetussa muovilaukussa, puhdistustyökalulla, kahdella lippaalla, etupainon irrotustyökalulla, tähtäinten säätötyökalulla, jyvän irrotustyökalulla ja kahdella jyvällä varustettuna.


title: Beretta 87 Target

text:
Kenttäpurku ei normaalisti onnistu ilman piippupainon irrotustyökalua. Työkalu on pieni kuusiokoloavain ja se toimitetaan aseen mukana. Työkalun puuttuessa, mikä tahansa sopivan kokoinen kuusiokoloavain käy.
Asetta kenttäpurettaessa poistetaan ensin piippupaino aseen mukana tulevalla työkalulla ja painetaan rungon vasemmalla puolella olevaa lukitusnappia sekä samanaikaisesti kiertämällä lukitussalpa alas. Tämän jälkeen koko ylärunko irtoaa eteenpäin työntämällä ja on purettavissa irrottamalla luisti, palautusjousi ohjaimineen sekä piippu toisistaan.
Piippua ei saa itse yrittää irrottaa rungosta, sillä se on liimaamalla kiinni. Vain aseseppä saa suorittaa kyseisen toimenpiteen.


title: Beretta 87 Target

text:
Ase on tehtaalla valmiiksi kohdistettu 25 metrille niin, että tähtäyspiste on taulun mustan alueen alareuna.
Aseeseen on tehtaalla asennettu 2,5 mm:n korkuinen jyvä. Aseen mukana tulee matalampi 2 mm:n vaihtojyvä, joka siirtää osumia ylöspäin.


title: Beretta 87 Target

text: Korkeuskohdistus tehdään takatähtäimen päällä olevalla ruuvilla niin, että osumien ollessa liian ylhäällä, ruuvia kierretään myötäpäivään ja osumien ollessa liian alhaalla, ruuvia kierretään vastapäivään. Yksi naksahdus siirtää osumaa noin 2,5 cm 25 metrin matkalla.


title: Beretta 87 Target

text: Sivukohdistus tehdään takatähtäimen oikealla puolella olevalla ruuvilla. Jos osumat ovat vasemmalla, ruuvia kierretään vastapäivään. Jos oikealla niin myötäpäivään.


title: Raila Odinga

text: Raila Odinga (s. 7. tammikuuta 1945) on Kenian pääministeri, oppositiojohtaja, miljonääri ja vasemmistopoliitikko. Vuoden 2007 presidentinvaalissa hän hävisi niukasti vastaehdokkaalleen Mwai Kibakille. Odingan kannattajat eivät tunnustaneet vaalitappiota vaan ryhtyivät mielenosoituksiin, jotka poliisi pyrki tukahduttamaan.


title: Raila Odinga

text: Odinga on naimisissa Ida Odingan (s. Ida Anyango Oyoo) kanssa ja heillä on neljä lasta, kaksi poikaa ja kaksi tytärtä. Heidän vanhin tyttärensä Winnie on nimetty Winnie Mandelan ja heidän vanhin poikansa Fidel Fidel Castron mukaan.


title: Tuija Vuoksiala

text: Tuija Vuoksiala (o.s. Oksanen, s. 25. elokuuta 1961) on kilpauransa lopettanut suomalainen ampumahiihtäjä, kaksinkertainen MM-pronssimitalisti.


title: Tuija Vuoksiala

text: Vuoksiala sijoittui kolmanneksi 10 kilometrin kilpailussa Lahden MM-kisoissa 1987. Kultaa voitti Norjan Sanna Grønlid ennen Neuvostoliiton Kaja Parvea. Oslon MM-kilpailuissa 1990 Vuoksiala hiihti avausosuuden Suomen pronssia voittaneessa viestijoukkueessa, jonka muut jäsenet olivat Seija Hyytiäinen ja Pirjo Mattila. Kultaa voitti Neuvostoliitto ennen Norjaa.


title: Tuija Vuoksiala

text: Tuija Vuoksiala sai pojan vuonna 1997 ja asuu nykyisin Haminassa. Ammatiltaan hän on hieroja. Hänen seuransa on Vehkalahden Veikot. Hänen aviomiehensä Heikki Vuoksiala on ollut kansallisen kärkipään ampumahiihtäjä.


title: Jean de Brunhoff

text: Jean de Brunhoff (9. joulukuuta 1899 – 16. lokakuuta 1937) oli ranskalainen lastenkirjailija ja kuvittaja, joka kehitti vaimonsa Cecile de Brunhoffin kanssa Babar-norsun.


title: Jean de Brunhoff

text: Brunhoffin kuoltua tuberkuloosiin 37-vuotiaana Babar-sarjan työstämistä jatkoi hänen poikansa Laurent de Brunhoff.


title: Jean de Brunhoff

text: Sekä Jean että Cecile de Brunhoff (1903–2003) haudattiin Père-Lachaiseen.


title: Laurent de Brunhoff

text: Laurent de Brunhoff (s. 30. elokuuta 1925) on ranskalainen lastenkirjailija ja kuvittaja. Hän syntyi ja opiskeli Pariisissa.


title: Laurent de Brunhoff

text: Brunhoff menetti isänsä Jean de Brunhoffin ollessaan 12-vuotias ja jatkoi myöhemmin tämän kehittämää Babar-sarjaa.


title: Laurent de Brunhoff

text: Brunhoff on asunut Yhdysvalloissa vuodesta 1985.


title: Suzy Delair

text: Suzy Delair (oikealta nimeltään "Suzanne Pierrette Delaire"; s. 31. joulukuuta 1917 Pariisi) on ranskalainen näyttelijä ja laulaja.


title: Suzy Delair

text: Delair sai von 17-vuotiaana ensimmäisen filmiroolinsa elokuvassa "L'or dans la rue" (1934). Hän tuli tunnetuksi muiden muassa Henri-Georges Clouzot'n elokuvista "Murhaaja asuu numerossa 21" (1942) ja "Kolmas aste" (1947). Hänen elokuva-alan huippukauttaan olivat 1940- ja 1950-luku, jolloin hän esiintyi Alexander Kordan, Abel Gancen, Luchino Viscontin ja Gérard Ouryn ohjaamissa filmeissä. Niistä kenties tunnetuin on Viscontin Rocco ja hänen veljensä (1960).


title: Suzy Delair

text: Musiikkialalla Delair muistetaan varsinkin hänen tulkinnastaan laulusta "Avec son tralala".


title: Louis de Funès

text: Louis Germain David de Funès de Galarza (31. heinäkuuta 1914 – 27. tammikuuta 1983) oli ranskalainen näyttelijä. Hän kuuluu maansa komedian suuriin nimiin ja tuli myös kansainvälisesti tunnetuksi muun muassa elokuvasta "”Rabbi” Jacobin hassut seikkailut" (1973). Hänen vanhempansa olivat espanjalaisia.


title: Louis de Funès

text: Funèsille myönnettiin vuonna 1980 kunnia-César. Hän kuoli sairauskohtaukseen 68-vuotiaana kärsittyään viimeisinä vuosinaan sydänvaivoista.


title: Alvar Cawén

text: Frans Alvar Alfred Cawén (8. kesäkuuta 1886 Korpilahti – 3. maaliskuuta 1935) oli suomalainen taidemaalari.


title: Alvar Cawén

text: Cawén syntyi Korpilahdella kappalaisen perheeseen. Perheessä harrastettiin kuvataiteita ja musiikkia. Hän opiskeli Suomen Taideyhdistyksen piirustuskoulussa vuosina 1905–1907. Myöhemmin 1920-luvun vaihteessa Cawén toimi koulussa opettajana ja vt. johtajaopettajana. Nuoruudessaan hän teki useita opintomatkoja Pariisiin. Cawénin puoliso oli kuvataiteilija Ragni Cawén.


title: Alvar Cawén

text: Cawén sai virikkeitä kuvataiteeseen Korpilahdella vierailleilta ammattilaisilta. Hän alkoi maalata elinympäristönsä ihmisiä ja luontoa. Hänen myöhemmän uransa värien käyttöön saattoi vaikuttaa se, että hän menetti ohimenevästi näkönsä kaaduttuaan koulumatkalla polkupyörällään. Hän näki sokeana ollessaan värejä ja väriyhdistelmiä, joita myöhemmin käytti tuotannossaan.


title: Alvar Cawén

text: Cawén tavoitteli varhaisissa, vuosien 1911–1912 maalauksissa ranskalaista, aistikasta maalauksellisuutta. Aiheet olivat vaihtelevia katunäkymiä tai henkilökuvia, toteutukset keveän helein värein toteutettuja. Nämä varhaiset teokset ovat tulleet tunnetuiksi vasta taiteilijan poismenon jälkeen. Kolmannella Pariisin-matkallaan hän tutustui kubismiin, ja oli ensimmäisiä suomalaisia, jotka sovelsivat sen rakenteellisia periaatteita vuosina 1913–15. Samalla tuli mukaan Cawénille tunnusomainen tummasävyinen väriskaala. Hänen pyrkimyksensä lähenivät Tyko Sallisen ja Marcus Collinin ekspressionismia, ja hän liittyikin 1917 Marraskuun ryhmän perustaneisiin taiteilijoihin.


title: Alvar Cawén

text: Cawénin tuotannon yksi osa on lämmin henkilökuvaus, jossa kohteena ovat usein hänelle läheiset ihmiset, esimerkiksi äiti Eeva-Stiina. Taiteilijan luontosuhde kotiseutuunsa ilmenee hänen useissa eränkävijäkuvauksissaan. Samoin tulee esille suhde musiikkiin, joka oli taiteilijalle rakas harrastus. Teokset on toteutettu ohuin vedoin karkealle kankaalle, jolloin syntyi freskomainen vaikutelma.


title: Alvar Cawén

text: Tuotantonsa loppukaudella Cawén toteutti useita monumentaalimaalauksia. Hänen maalaamiaan alttaritauluja on Mäntän, Jämsänkosken, Kuusankosken, Lapinlahden ja Simpeleen kirkoissa. Näissä hän pyrki ilmavan keveään valon tulkintaan ja hallitun tasapainoiseen persoonalliseen ilmaisuun. Mäntän alttaritaulu on lopullisena toteutuksena säyseämpi kun siitä tehdyt luonnokset.


title: Asif Ali Zardari

text: Asif Ali Zardari (urduksi آصف علی زرداری, sindhiksi آصف علي زرداري, s. 26. heinäkuuta 1955) on pakistanilainen poliitikko. Hän oli Pakistanin presidentti vuosina 2008–2013. Zardari edustaa Pakistanin kansanpuoluetta.


title: Asif Ali Zardari

text: Zardari astui presidentin virkaan 9. syyskuuta 2008. Hän kuuluu zardari-heimoon. Hän on joulukuussa 2007 murhatun Pakistan entisen pääministerin ja oppositiojohtaja Benazir Bhutton leski. Bhuttot avioituivat 18. joulukuuta 1987 ja heillä on kolme lasta (poika Bilawal ja kaksi tyttöä).


title: Asif Ali Zardari

text: Asif Ali Zardari on ollut Pakistanin kansalliskokouksen edustajana ja vaimonsa toisella pääministerikaudella hän toimi ympäristöministerinä. Vuonna 1999 kenraali Pervez Musharraf kaappasi vallan ja hajotti senaatin, jossa Zardari toimi senaattorina.


title: Asif Ali Zardari

text: Vuonna 1990 Asif Ali Zardari pidätettiin syytettynä pakistanilaisen liikemiehen kiristyksestä.


title: Asif Ali Zardari

text: Vuonna 1993 hänen vaimonsa noustessa valtaan, Zardari vapautettiin ja syytteistä luovuttiin. Kun Benazir Bhutton veli Murtaza Bhutto murhattiin vuonna 1996, Asif Ali Zardari oli hetken pidätettynä epäiltynä sekaantumisesta murhaan, mutta syytteistä luovuttiin todisteiden puutteessa.


title: Asif Ali Zardari

text: Asif Ali Zardari oli tutkintavankeudessa vuosien 1997–2004 aikana syytteiden vaihdellessa korruptiosta murhaan. Hänet vapautettiin marraskuussa 2004, kun tuomari totesi kaikki syytteet perättömiksi. Zardari pidätettiin kuitenkin uudelleen 21. joulukuuta 2004, kun hän ei ilmestynyt murhaoikeudenkäyntiin Karachissa. Häntä syytettiin osallistumisesta tuomarin ja tämän pojan murhaan vuonna 1996 johtaneeseen salaliittoon. Viime vuosina Zardaria on syytetty useaan otteeseen korruptiosta. Bhutton ensimmäisellä pääministerikaudella hän sai lisänimen "10 %." Hän on ollut myös vangittuna kahdeksan vuotta erilaisten väärinkäytössyytteiden vuoksi, mutta häntä ei ole koskaan virallisesti tuomittu.


title: Asif Ali Zardari

text: Zardari on asunut Manhattanilla ja hänellä on asunto myös Dubaissa. Elokuussa 2004 Zardari myönsi että hän omistaa 4,35 miljoonan punnan arvoisen kiinteistön Surreyssä Englannissa (20-huoneinen kartano johon kuului kaksi maatilaa ja 1,5 km² maata). Zardarin epäillään hankkineen kartanon korruptiosta saaduilla rahoilla. Zardari kiisti pitkään että hänellä olisi omaisuutta Englannissa.


title: Asif Ali Zardari

text: Zardari ja hänen poikansa Bilawal Bhutto Zardari valittiin Pakistanin kansanpuolueen puheenjohtajiksi murhatun Bhuton seuraajaksi 30. joulukuuta 2007. Elokuussa 2008 parlamentti sai viimein yhteistoimin maata hallinneen kenraali Musharrafin eroamaan ja Zardarista tuli hänen seuraajansa.


title: Henri-Georges Clouzot

text: Henri-Georges Clouzot [kluzo] (20. marraskuuta 1907 Niort – 12. tammikuuta 1977 Pariisi) oli ranskalainen elokuvaohjaaja.


title: Henri-Georges Clouzot

text: Clouzot’lle myönnettiin Venetsian elokuvajuhlien Kultainen leijona 1949 ja Berliinin elokuvajuhlien Kultainen karhu 1953. Hän sai vuonna 1953 Cannesin Grand Prix’n (nykyisen Kultaisen palmun edeltäjä) ja vuonna 1956 tuomariston erikoispalkinnon. Hän oli vuonna 1956 toistamiseen ehdolla Kultaisen palmun saajaksi.


title: Henri-Georges Clouzot

text: Clouzot syntyi Niortissa ja kuoli 69-vuotiaana Pariisissa. Hän oli vuosina 1950–1960 naimisissa näyttelijä Véra Clouzot’n kanssa.


title: Henri-Georges Clouzot

text: Clouzot’n tunnetuimpia elokuvia ovat "L’assassin habite au 21" (1942), "Korppi" (1943), "Kolmas aste" (1947), "Pelon palkka" (1953), "Pirulliset" (1955), "Picasso – arvoitus" (1956) ja "Kahlitut" (1968).


title: Music of My Mind

text: Music of My Mind on Stevie Wonderin albumi vuodelta 1972. Se on ensimmäinen Wonderin klassisen kauden albumeista, joihin lasketaan myös "Talking Book", "Innervisions", "Fulfillingness' First Finale" ja "Songs in the Key of Life". Ensimmäistä kertaa Wonder sai levy-yhtiö Motownilta täyden artistinvapauden Marvin Gayen tapaan, joka näkyy mm. kappaleiden kestoissa ja lyriikoissa.


title: Gérard Oury

text: Gérard Oury (29. huhtikuuta 1919 – 20. heinäkuuta 2006) oli ranskalainen näyttelijä sekä elokuvaohjaaja ja -käsikirjoittaja. Hänen töidensä joukossa ovat "Synnin palkka" (1961), "Gangsteriralli" (1965) ja ""Rabbi" Jacobin hassut seikkailut" (1973).


title: Gérard Oury

text: Oury syntyi Pariisissa juutalaiseen perheeseen. Hän liittyi Comédie-Françaiseen, mutta ura siellä jäi lyhytaikaiseksi, sillä toisessa maailmansodassa hän pakeni Sveitsiin.


title: Gérard Oury

text: Oury oli vuodesta 1960 kuolemaansa naimisissa näyttelijä Michèle Morganin kanssa. Hänet palkittiin vuonna 1993 kunnia-Césarilla.


title: Johnny Kapahala: Back on Board

text: Johnny Kapahala: Back on Board on Disney Channelin elokuva. Elokuva kertoo Johnny Kapahalasta ja hänen ystäviensä seikkailuista. Elokuva kuuluu Disney Channel -kanavan elokuviin.


title: Bourvil

text: Bourvil eli André Robert Raimbourg (27. heinäkuuta 1917 – 23. syyskuuta 1970) oli ranskalainen näyttelijä ja laulaja. Hän tuli tunnetuksi muun muassa Gérard Ouryn ohjaamasta elokuvasta "Suuri huviretki" (1966), jossa hän esiintyi yhdessä Louis de Funès'n kanssa. Muita hänen elokuviaan on muun muassa Jean-Pierre Melvillen ohjaama "Punainen ympyrä"


title: Bourvil

text: Bourvil kuoli multippelimyeloomaan (Kahlerin oireyhtymä) 53-vuotiaana.


title: Fulfillingness’ First Finale

text: Fulfillingness' First Finale on Stevie Wonderin albumi vuodelta 1974. Albumin on julkaissut Tamla Motown –levy-yhtiö sarjatunnuksella STMA 8019. Se on neljäs Wonderin klassisen kauden albumeista, joihin lasketaan myös "Music of My Mind", "Talking Book", "Innervisions" ja "Songs in the Key of Life". Monien muiden Wonderin albumeiden tapaan, "Fulfillingness' First Finalella" on vahva yhteiskunnallinen sanoma. Levyn ehkä tunnetuin kappale, "You Haven't Done Nothin'" on selvä hyökkäys Yhdysvaltain tuolloista presidenttiä, Richard Nixonia kohtaan. Kappaleesta tuli Wonderin neljäs listaykkönen USA:n singlelistalla. "Fulfillingness' First Finale" voitti Wonderille kolme Grammy-palkintoa, mukaan lukien Vuoden albumi -palkinnon.Alkuperäisen LP:n A-puoli päättyi kappaleeseen "Creepin'". Kaikki kappaleet ovat Stevie Wonderin tekemiä lukuun ottamatta kappaletta "They Won't Go When I Go", jonka toisena tekijänä on Yvonne Wright. Sovitukset ovat Wonderin.


title: Fulfillingness’ First Finale

text: Kappale "Bird of Beauty" sisältää portugalinkielisen osuuden, jonka Wonderin tekstistä on kääntänyt Sergio Mendes. Kohdeyleisönä tälle kappaleelle Wonder mainitsee erityisesti Mosambikin ja Brasilian kuulijansa.Stevie Wonder on itse tuottanut levyn yhtiölle nimeltä Taurus Productions, Inc. Wonder kiittää myös yhtiötä Black Bull Music, Inc. Aputuottajina, studioinsinööreinä ja moogin ohjelmoijina ainakin kappaleella "They Won't Go When I Go" ovat olleet Robert Margouleff ja Malcolm Cecil. Levytyksen käytännön järjestelyistä on huolehtinut Josette Valentino. Albumi on äänitetty neljässä studiossa: Los Angelesissa The Record Plantissa ja Westlake Audiossa sekä New Yorkissa Media Soundissa ja Electric Ladyssa. Masterointi on tehty Kalifornian Burbankissa Kendun Recordersissa. Äänityksessä ja jälkikäsittelyssä ovat lisäksi olleet mukana Joan DeCola ja Gary Olazabal sekä Peter Chaikin.


title: Fulfillingness’ First Finale

text: Levykannen tekoa on ohjannut Ira Tucker, Jr. ja suunnittelusta ja kuvituksesta on vastannut Bob Gleason. Alkuperäisessä LP-levyssä on avautuvat kannet ja takakannen kuvissa ovat mm. John F. Kennedy ja Martin Luther King.


title: Paul Wallot

text: Johann Paul Wallot (26. kesäkuuta 1841 Oppenheim – 10. elokuuta 1912 Langenschwalbach) oli saksalainen arkkitehti. Hänen tunnetuin työnsä on Saksan valtiopäivätalo (1884–1894) Berliinissä.


title: Paul Wallot

text: Wallot oli hugenottilaista alkuperää. Hänen juurensa olivat eteläranskalaisessa Vallotin suvussa. Wallot kävi vuosina 1856–1859 ylempää ammattikoulua Darmstadtissa. Ammattikoulun jälkeen hän opiskeli vuoden teknillisessä korkeakoulussa Hannoverissa ja aloitti vuonna 1861 Berliinin kuninkaallisessa arkkitehtuuriakatemiassa. Hän saattoi opintonsa päätökseen lopulta Gießenissä.


title: Terry-Thomas

text: Thomas Terry Hoar-Stevens eli Terry-Thomas (14. heinäkuuta 1911 – 8. tammikuuta 1990) oli komediarooleistaan tunnetuksi tullut brittiläinen näyttelijä. Hän esiintyi muiden muassa elokuvissa "Alokas liemessä" (1956) ja "Suuri huviretki" (1966).


title: Terry-Thomas

text: Terry-Thomas oli kahdesti naimisissa; ensimmäistä kertaa vuosina 1938–1962 Ida Patlanskin ja sitten vuosina 1963–1990 Belinda Cunninghamin kanssa. Hän oli ehdolla Baftan ja Golden Globen saajaksi.


title: Terry-Thomas

text: Terry-Thomasilla todettiin vuonna 1971 Parkinsonin tauti. Hän kuoli surreylaisessa hoivakodissa 78 vuoden ikäisenä.


title: Tom Finney

text: Sir Thomas ”Tom” Finney OBE (5. huhtikuuta 1922 Preston – 14. helmikuuta 2014) oli brittiläinen jalkapalloilija, joka loi huomattavan uran Preston North End FC:ssä ja Englannin jalkapallomaajoukkueessa.


title: Tom Finney

text: Finney syntyi Prestonissa, palveli toisessa maailmansodassa ja aloitti uransa ammattilaisena heti sodan jälkeen. Hän vetäytyi Preston North End FC:stä vuonna 1960. Seuran kotistadionin, Deepdalen pääkatsomo on nimetty Tom Finneyn mukaan, ja katsomon tuolit muodostavat hänen kasvokuvansa.


title: Tom Finney

text: Finney pelasi 76 maaottelua ja teki niissä 30 maalia. Hän on vielä heinäkuussa 2018 jaetulla kuudennella sijalla Englannin maajoukkueen kaikkien aikojen parhaitten maalintekijöitten listalla. Hänet valittiin "Football Writers’ Associationin" vuosina 1954 ja 1957. Hänelle myönnettiin Brittiläisen imperiumin ritarikunnan upseerin arvo vuonna 1961 ja ritarius 1998.


title: Tom Finney

text: Finney kuoli 91-vuotiaana 14. helmikuuta 2014.


title: Victor Zvunka

text: Victor Zvunka (s. 15. marraskuuta 1951) on ranskalainen jalkapallovalmentaja ja entinen puolustaja.


title: Victor Zvunka

text: Peliuransa suurimmat voitot Zvunka saavutti Olympique de Marseillen paidassa. Hän edusti joukkuetta kahdeksan kautta 1973–1981 kaikkiaan 254 ottelussa ja oli voittamassa Coupe de Francea 1976 ja mestaruushopeaa 1975. Zvunka lopetti peliuransa Racing Club de Paris'n pelaajavalmentajana 1985.Zvunka aloitti valmennusuransa Racing Club de Paris'n pelaajavalmentajana 1984. Hän onnistui luotsaamaan seuran pääsarjatasolle kakkosdivisioonan voiton 1985–86 myötä. Zvunkan tilalle tuli pääsarjakauden alkuun jugoslavialainen Sylvester Takač, joka sai kuitenkin lähteä jo ennen vuoden vaihdetta ja Zvunka palasi seuran ruoriin. RC Paris sijoittui kaudella 1986–87 liigassa sijalle 13.


title: Victor Zvunka

text: Jätettyään RC Paris'n 1987 Zvunka on valmentanut useissa ranskalaisseuroissa sekä sveitsiläisessä Lausanne Sportsissa. Parhaiten Zvunka on menestynyt La Berrichonne de Châteauroux'ssa, jonka hän nosti Nationalista pääsarjaan 1993–1997 ja 2004 seura eteni Zvunkan johdolla Coupe de Francen finaaliin.


title: Victor Zvunka

text: Lokakuussa 2007 Zvunka siirtyi Ligue 2:dessa pelaavan En Avant Guingampin päävalmentajaksi erotetun Patrick Remyn tilalle. Zvunkan johdolla Guingampin otteet Ligue 2:ssa eivät ole olleet mitenkään sensaatiomaisia. Kaudella 2008/09 seura teki kuitenkin jymypaukun etenemällä Coupe de Francen finaaliin ja voittamalla lopulta koko kilpailun. Finaalissa kaatui Stade Rennes 2–1. Mestaruus oli Zvunkalle ja EAG:lle ensimmäinen. EAG:sta tuli samalla 50 vuoteen ensimmäinen pääsarjatason ulkopuolella pelaava seura, joka on voittanut cupin.


title: Victor Zvunka

text: Cup-voiton jälkeisestä kaudesta tuli kuitenkin Zvunkan suojateille totaalinen pannukakku. Seura vajosi Ligue 2:n häntäpäähän ja putosi lopulta sarjatasoa alemmaksi Nationaliin. Kauden jälkeen Zvunka sai jättää tehtävänsä seuran päävalmentajana.


title: Victor Zvunka

text: Kesällä 2010 Zvunka siirtyi portugalilaisen Naval de Maion päävalmentajaksi. Pesti päättyi kuitenkin lyhyeen, kun Zvunka sai potkut jo syyskuun lopulla.


title: Victor Zvunka

text: Helmikuun alussa 2011 Zvunka palasi valmennustehtäviin Nationalissa pelanneen AS Cannesin päävalmentajana. Hän jätti Cannesin kuitenkin jo heinäkuussa 2011 ja siirtyi réunionilaisen JS Saint-Pierroisen päävalmentajaksi. Zvunka sai potkut seurasta tammikuussa 2012.


title: Victor Zvunka

text: Kesäkuun alussa 2012 Zvunka allekirjoitti kaksivuotisen sopimuksen Ligue 2:een nousseen Nîmes Olympiquen kanssa. Kausi 2012/13 sujui Ligue 2:ssa sarjanousijan odotuksiin nähden hyvin ja Zvunka piiskasi joukkueensa lopulta kahdeksanneksi. Kausi 2013/14 alkoi huomattavasti heikommin ja seura vajosi putoamisviivan alapuolelle syksyn aikana. Zvunka sai lopulta ennen joulua potkut Nîmes'n voitettua vain kolme pelaamistaan 18 ottelusta.


title: Peter Handke

text: Peter Handke (s. 6. joulukuuta 1942 Griffen, Itävalta) on itävaltalainen kirjailija.


title: Peter Handke

text: Handken tuotanto käsittää romaaneja, runoja sekä näytelmä- ja elokuvakäsikirjoituksia. Yksi tunnetuimmista töistä on Handken yhdessä ohjaaja Wim Wendersin kanssa laatima käsikirjoitus elokuvaan "Berliinin taivaan alla".


title: Theobald von Bethmann Hollweg

text: Theobald Theodor Friedrich Alfred von Bethmann Hollweg (29. marraskuuta 1856 Hohenfinow, Brandenburg – 1. tammikuuta 1921 Hohenfinow, Brandenburg) oli saksalainen poliitikko ja valtiomies. Hän toimi Saksan valtakunnankanslerina vuosina 1909–1917.


title: Theobald von Bethmann Hollweg

text: Theobald von Bethmann Hollweg syntyi 1856 Hohenfinowissa preussilaisessa Brandenburgin provinssissa, jonne hänen perheensä oli muuttanut edellisenä vuonna. Hänen isänsä oli juutalaisen von Bethmannin pankkiirisuvun jälkeläinen Felix von Bethmann Hollweg ja äiti sveitsinranskalainen Isabella de Rougemont. Opintonsa Bethmann Hollweg suoritti Straßburgin, Leipzigin ja Berliinin yliopistoissa. Vuonna 1889 Bethmann avioitui Martha von Pfuelin kanssa. Martha oli Preussin pääministerin Ernst von Pfuelin veljentytär.


title: Theobald von Bethmann Hollweg

text: Bethmann aloitti Preussin hallintovirkamiehenä vuonna 1882 ja vuonna 1899 hänet nimitettiin Brombergissa Brandenburgin provinssin presidentiksi (). Sen jälkeen hän toimi vuosina 1905–1907 Preussin sisäministerinä ja vuosina 1907–1909 sisäasiain valtiosihteerinä. Vuonna 1909 hän nousi Saksan valtakunnankansleriksi virasta eronneen Bernhard von Bülowin seuraajana.


title: Theobald von Bethmann Hollweg

text:
Suhteissa Britanniaan Bethmann kannatti liennytystä toivoen jonkinlaista sopimusta, joka olisi lopettanut maiden laivastojen välisen kilpavarustelun. Tässä hän kuitenkin epäonnistui, mikä johtui pääosin Saksan laivastoministeri Alfred von Tirpitzin voimakkaasta vastustuksesta. Huolimatta toisen Marokon kriisin vuonna 1911 aiheuttamista jännitteistä Bethmann onnistui parantamaan suhteita Britanniaan jossain määrin. Hän työskenteli Britannian ulkoministerin Edward Greyn kanssa maidensa suhteiden liennyttämiseksi Balkanin sotien aikana sekä neuvotteluissa, jotka koskivat Portugalin siirtomaiden osittamista ja Berliini–Bagdad-radan rakentamista. Kotimaan politiikassa Bethmannin saavutukset olivat ristiriitaisia. Hänen ”diagonaalipolitiikkansa”, jossa hän yritti taiteilla vasemmiston sosialistien ja liberaalien ja oikeiston nationalistien välillä, ainoastaan vieraannutti hänet suurimmasta osasta Saksan poliittista eliittiä.
Kun Itävalta-Unkarin arkkiherttua Frans Ferdinand salamurhattiin Sarajevossa 28. kesäkuuta 1914, Bethmann ja ulkoministeri Gottlieb von Jagow olivat tärkeimmässä roolissa, kun Saksa vakuutti antavansa Itävalta-Unkarille kaiken tukensa riippumatta maan toimista Serbiaa vastaan. Kun Edward Grey ehdotti neuvotteluja Itävallan ja Serbian välille, Bethmann-Hollwegin tiedetään käsitelleen brittien viestiä ehkäistäkseen kaikki seikat, jotkat saattaisivat estää Itävallan hyökkäyksen Serbiaan. Bethmann poisti viestin viimeisen rivin joka kuului:


title: Theobald von Bethmann Hollweg

text: Kun Itävalta-Unkari esitti uhkavaatimuksensa Serbialle, keisari Vilhelm II lopetti risteilynsä Pohjanmerellä ja kiirehti takaisin Berliiniin. Bethmann pyysi keisarilta eroa tehtävästään, mutta Vilhelm kieltäytyi hyväksymästä sitä. Viimeisinä päivinä ennen sodan puhkeamista, kun kävi selväksi, että myös Britannia tulisi siihen sekaantumaan, Bethmann yritti tehdä puolittaisia toimenpiteitä sodan estämiseksi. 31. heinäkuuta 1914 Venäjän liikekannallepano lopetti Bethmannin mahdollisuudet vaikuttaa enää tilanteeseen.


title: Theobald von Bethmann Hollweg

text: Bethmann, jonka ulkopolitiikkaa ennen sotaa oli pitkälti ohjannut hänen halunsa luoda hyvät suhteet Britanniaan, oli erityisesti harmissaan Britannian sodanjulistuksesta. Tämä oli seurausta Ranskan valloituksesta johtuneesta puuttumisesta Belgian puolueettomaan asemaan, joka oli vahvistettu Lontoon vuoden 1839 rauhassa. Hän oli väitetysti kysynyt Britannian suurlähettiläs Edward Goschenilta miten britit voivat lähteä sotaan ”pelkän paperinpalan vuoksi”. On kuitenkin yleisesti hyväksytty väitteet, että Bethmann oli sekaantunut läheisesti hankkeisiin, jotka tähtäsivät Britannian siirtomaiden aseman horjuttamiseen. Näistä tunnetuin oli Hindu-saksalainen salaliitto.


title: Theobald von Bethmann Hollweg

text: Sodan aikana Bethmann yritti noudattaa suhteellisen sovittelevaa politiikkaa, mutta hyvin usein sotilasjohtajat ohittivat hänet ja ottivat kasvavassa määrin merkittävämmän roolin Saksan politiikan suunnassa. Tämä näkemys on kuitenkin osittain syrjäytetty, sillä historioitsija Fritz Fischerin tutkimukset 1960-luvulla osoittivat, että Bethmann teki kansallismieliselle oikeistolle paljon enemmän myönnytyksiä kuin aiemmin oli luultu. Hän kannatti Puolan rajavyöhykkeen etnisiä puhdistuksia ja puolalaisten alueiden saksalaistamista asuttamalla niitä saksalaisilla siirtokunnilla. Hän esitteli Syyskuu-suunnitelman, joka hahmotteli sodan aggressiiviseen laajenemiseen tähtäävät tavoitteet. Kun Paul von Hindenburg ja Erich Ludendorff korvasivat saamattoman Erich von Falkenhaynin kenraalikunnan johdossa kesällä 1916, valtakunnankanslerin toiveet Yhdysvaltain presidentin Woodrow Wilsonin sovintoesityksestä haihtuivat vuoden 1916 loppuun mennessä. Bethmannin vastustuksesta huolimatta Hindenburg ja Ludendorff aloittivat rajoittamattoman sukellusvenesodankäynnin maaliskuussa 1917, joka johti Yhdysvaltojen liittymisestä sotaan seuraavassa kuussa. Bethmann-Hollweg pysyi virassaan kaiken merkityksensä ja vaikutusvaltansa menettäneenä heinäkuuhun 1917 saakka, jolloin valtiopäivät pakottivat hänet eroamaan. Hänen tilalleen nimitettiin Georg Michaelis.


title: Theobald von Bethmann Hollweg

text: Bethmann saavutti suurta huomiota maailmalla kesäkuussa 1919, jolloin hän virallisesti pyysi ympärysvaltoja asettamaan hänet oikeuteen keisari Vilhelm II:n sijasta. Ympärysvaltojen sotaoikeus päätti hylätä hänen pyyntönsä. Bethmann vietti viimeiset vuotensa eläkkeellä kirjoittaen muistelmiaan. Joulun 1920 jälkeen hän vilustui, mistä kehittyi akuutti keuhkokuume. Bethmann kuoli sairauteen 1. tammikuuta 1921. Hänen vaimonsa oli kuollut vuonna 1914 ja heidän vanhin poikansa kuoli sodassa. Hänen tyttärensä kreivitär Zeech oli Venäjän Münchenin lähetystösihteerin puoliso.


title: You Haven’t Done Nothin’

text: You Haven't Done Nothin' on Stevie Wonderin hitti vuodelta 1974. Se oli ensimmäinen singelohkaisu hänen Fulfillingness' First Finale- albumiltaan ja nousi ykköseksi Amerikan singlelistalla. Kappaleella laulaa taustoja The Jackson 5.


title: You Haven’t Done Nothin’

text: "You Haven't Done Nothing" on yksi Wonderin kantaanottavimmista kappaleista. Hän kirjoitti sen viestinä Yhdysvaltojen tuolloiselle presidentille, Richard Nixonille. Laulun tunnelma on vihainen, jopa aggressiivinen. Sanoituksessa Wonder kummastelee korkeassa virassa olevan presidentin toimettomuutta. Singlen B-puoli, "Big Brother" on sekin varsin yhteiskuntakriittinen. Se julkaistiin alun perin vuoden 1972 Talking Book -albumilla.


title: Epte

text: Epte on Ranskassa virtaava 113 kilometriä pitkä joki, joka alkaa Serqueux'sta Seine-Maritimen departementista ja laskee Seineen lähellä Givernyä Euren departementissa.


title: Epte

text: Claude Monet asui yli 40 vuotta Givernyssä Epten lähellä. Epten joki esiintyy monessa Monet’n maalauksista, tunnetuin on "Peupliers au bord de l'Epte".


title: Epte

text: Vuonna 911 Saint-Clair-sur-Eptessa Kaarle Yksinkertainen, Frankkien päällikkö, ja Rollo, viikinkien päällikkö, solmivat sopimuksen. Sen jälkeen Epte oli Normandian ja Ranskan rajalla, ja Epten laaksoon rakennettiin monta sotilaallista suojarakennusta. Normandian puolella niistä tärkeimpiin kuului Gisorsin linnoitus.


title: Avaruuden sankarit

text: Avaruuden sankarit (tunnetaan myös nimellä Operaatio: Kuu) on 12-osainen HBO:n minisarja, joka käsittelee NASA:n 1960- ja 1970-lukujen Apollo-ohjelmaa ja ensimmäisiä kuulentoja. Se perustuu pitkälti Andrew Chaikinin A Man on the Moon -kirjaan. Sarjaa tuottivat Ron Howard, Brian Grazer, Tom Hanks ja Michael Bostick. Sarja on tunnettu totuuden mukaisesta kerronnastaan ja vaikuttavista erikoistehosteista.


title: Avaruuden sankarit

text: Sarjan alkuperäinen nimi tulee Jules Vernen scifi-romaanista, "From the Earth to the Moon" eli "Maasta Kuuhun". Sarjan viimeisessä jaksossa kuvataan Georges Mélièsin Vernen kirjaan perustuvan elokuvn tekoa.


title: Avaruuden sankarit

text: Minisarja keskittyy Apollo-avaruusohjelman vaiheisiin, joita ei ollut vielä kuvattu fiktiivisesti. Mercury-projekti ja siihen osallistuneet seitsemän ensimmäistä astronauttia käsitellään lyhyesti ensimmäisessä jaksossa, sillä aiheesta oli jo tehty elokuva "Valiojoukko" (The Right Stuff, 1983). Sarjan tuottajat Hanks, Howard ja Grazer olivat tekemässä "Apollo 13"-elokuvaa, joka kuvasi Apollo 13:n tapahtumat miehistön ja lennonvalvonnan näkökumasta. Sarjassa Apollo 13:n ajan tapahtumat kuvataan median näkökulmasta.


title: Avaruuden sankarit

text: Sarja voitti parhaan minisarjan Emmy- ja Golden Globe -palkinnot 1998.


title: Avaruuden sankarit

text: Sarja kuvattiin alun perin 1.33 kuvasuhteella tavoitteena sopivuus tavallisen television kanssa. Tämä versio julkaistiin neljän DVD:n pakettina. Laajakuvatelevisioiden yleistyttyä sarja muokattiin 1.78 kuvasuhteelle ja julkaistiin 2005 viiden DVD:n pakettina. Muokkauksessa kuvan ylä- ja alaosat hävisivät. Paikoitellen tämä johti merkittävien yksityiskohtien häviämiseen. Esimerkiksi kohtauksessa, jossa Gemini 8 / Agena -yhdistelmä pyörii holtittomasti avaruudessa juuttuneen suuttimen takia, ei se näy uudessa versiossa.


title: The Bund

text: Bund (, shanghainkiina: /ŋatʰɛ/) on alue Huangpun kaupunginosassa Shanghaissa. Alue keskittyy Huangpu-joen varrella kulkevan Zhongshan-tien ympärille. Alueella sijaitsi aiemmin Shanghain kansainvälinen asutuskeskus, jossa toimi ulkomaisia pankkeja, sanomalehtien toimituksia, konsulaatteja ja laivanvarustamoja. Nimi Bund yleensä viittaa alueella sijaitseviin rakennuksiin ja laitureihin.


title: The Bund

text: Sana "Bund" tulee Urdun kielen sanasta "band" ja tarkoittaa pengermää tai pengerrettyä laituria. Intiassa, Kiinassa ja Japanissa on useita alueita, joista käytetään nimitystä bund, mutta erisnimeä Bund käytetään lähes yksinomaan Shanghaissa sijaitsevasta alueesta.


title: The Bund

text: Alueella sijaitsee useita historiallisia rakennuksia, joissa toimi pankkeja ja kauppaliikkeitä Britanniasta, Yhdysvalloista, Venäjältä, Saksasta, Japanista, Alankomaista ja Belgiasta. Lisäksi alueella sijaitsevat muun muassa Britannian ja Venäjän konsulaatit sekä Shanghai Club. Bund sijaitsee Shanghain vanhan muureilla ympäröidyn kaupungin pohjoispuolella ja se oli aluksi brittiläinen yhdyskunta. Myöhemmin brittiläinen ja yhdysvaltalainen yhdyskunta yhdistettiin ja 1800-luvun lopulla käynnistynyt rakennusbuumi lopulta teki alueesta Itä-Aasian merkittävän taloudellisen keskuksen.


title: The Bund

text: 1940-luvulla Bundissa sijaitsivat useimpien merkittävien rahalaitosten Kiinan pääkonttorit. 1950-luvulla, kommunistien voitettua Kiinan sisällissodan useat pankit siirrettiin muualle ja hotellit ja kerhot suljettiin ja otettiin muuhun käyttöön. Myös jokivartta reunustaneet patsaat ja muut kolonialismin merkit poistettiin.


title: The Bund

text: 1970-luvun lopulla ja 1980-luvun alussa Kiinan talouspolitiikan avautumisen myötä Bundin rakennukset palautettiin alkuperäiseen käyttöön. Valtion laitokset siirrettiin pois ja tilalle tuli pankkeja. Samaan aikaan aluetta koetelleet taifuunit saivat paikallisviranomaiset rakentamaan joen varteen tulvapadon, jonka takia osa penkereestä on yli 10 metriä ympäröiviä katualueita korkeammalla. Tällä on ollut merkittävä vaikutus Bundin katurakenteen kehitykseen. 1990-luvulla Zhongshan-tie, jonka varrella Bund sijaitsee, levennettiin 10-kaistaikseksi ja suuri osa kadun varrella sijainneista puistoista hävitettiin. Samaan aikaan poistettiin myös Bundin ja Pudongin välillä kulkeneiden lauttojen laiturit.


title: The Bund

text: Bund kattaa 1,5 kilometrin matkan Huangpu-joen länsirannalla. Perinteisesti Bundin katsotaan alkavan etelässä Yan'an-tiestä ja päättyvän pohjoisessa Waibaidun sillalle.


title: The Bund

text: Bund keskittyy Sun Yat-senin mukaan nimetyn Zhongshan-tien varrelle. Se on pääasiallisesti kehätie, joka muodosti aiemmin Shanghain kaupungin rajan. Tien länsipuolella sijaitsee 52 länsimaista klassismia ja modernismia edustavaa rakennusta. Itäpuolella sijaitsi aiemmin puisto, joka johti Huangpun puistoon. Puistomainen alue on Zhongshan-tien leventämisen myötä huomattavasti pienempi kuin aiemmin. Kauempana idässä on 1990-luvulla rakennettu korkea tulvapato, jonka rakentaminen muutti Bundin alueen näkymiä huomattavasti.


title: The Bund

text: Lähellä Nanjing-tien risteystä sijaitsee Bundin ainoa pronssipatsas, joka kuvaa Shanghain ensimmäistä kommunistista kaupunginjohtajaa Chen Yitä. Alueen pohjoisosassa sijaitsevassa Huangpun puistossa on Kansan sankareiden muistomerkki, joka on korkea abstrakti betonipatsas, joka pystytettiin Oopiumisodissa kuolleiden muistoksi.


title: Bund (täsmennyssivu)

text: Bund viittaa seuraaviin asioihin:


title: Heinäkerttu

text: Heinäkerttu ("Cisticola juncidis") on hyvin laajalle levinnyt herttujen heimoon kuuluva varpuslintu. Usein se luetaan kuuluvaksi kerttujen heimoon.


title: Heinäkerttu

text: Linnun pituus on noin 10 cm, siipien kärkiväli 12–14,5 cm ja paino 8–12 g, keskimäärin noin 9,5 g. Koiras on hieman naarasta kookkaampi. Läntisen palearktisen alueen kertuista se on pienikokoisin hippiäisten jälkeen. Höyhenpuvultaan se muistuttaa ruokokerttusta mutta on pienempi ja lyhytpyrstöisempi. Sukupuolet ovat samanvärisiä. Nuori lintu on maastossa mahdoton erottaa vanhasta postjuvenaalisen sulkasadon jälkeen. Koiraan laulu on melko hidasta ja yksinkertaista, muistuttaen keltavästäräkin tsilputusta, ja koiras esittää sitä usein laululennossa. Käytökseltään se on hyvin vilkas ja energinen, kuten peukaloinen. Sekä vanhoilla että nuorilla heinäkertuilla on täydellinen sulkasato loppukesällä tai alkusyksyllä.


title: Heinäkerttu

text: Heinäkertun esiintymisalue on hyvin laaja ja lajilla on 18 tunnettua alalajia. Keskisissä ja itäisissä Välimerenmaissa ja Egyptissä Niilillä elää nimialalaji "juncidis"; Luoteis-Afrikassa, Iberian niemimaalla, Baleaareilla ja Länsi-Ranskassa elää alalaji "cisticola"; Kyproksella ja Lähi-idässä Iraniin saakka elää alalaji "neurotica". Euroopassa laji on laajentanut elinaluettaan pohjoiseen. Saharan eteläpuolella Afrikassa aavikoiden ja sademetsien ulkopuolella elää 3 alalajia, Intian niemimaalla 3, kaakkoisessa ja itäisessä Aasiassa 6 ja Australiassa 3 alalajia.


title: Heinäkerttu

text: Heinäkertut ovat pääosin paikkalintuja, eli ne eivät tee pitkiä muuttomatkoja kuten muuttolinnut, mutta lyhytmatkaista pesinnän jälkeistä vaeltelua esiintyy, paikoin myös lyhytmatkaista muuttoa. Itä-Aasian pesimälinnut muuttavat kauemmaksi etelään. Euroopassa elää 690 000–3 300 000 yksilöä ja lajin kanta on elinvoimainen. Lajia ei ole tavattu Suomessa.


title: Heinäkerttu

text: Laji suosii korkeakasvuisia ruohomaita, joissa kasvillisuus ei kuitenkaan yleensä ole metriä korkeampaa. Maaperä voi olla kuivaa tai kosteaa, usein vesistöjen lähellä. Järviruoko- ja suolayrttikasvustoja se välttelee. Lajia ei tavata metsissä.


title: Heinäkerttu

text: Koiras on moniavioinen ja sillä voi olla jopa 7 naarasta, jotka munivat eri pesiin. Koiras puolustaa reviiriään hyvin aggressiivisesti. Koiras rakentelee useita ns. soidinpesiä, joista naaras valitsee yhden ja sisustaa sen valmiiksi. Kun naaras on valinnut pesän, koiras aloittaa välittömästi uuden pesän rakentamisen, johon se kerää aineksia jo rakentamistaan soidinpesistä, jotka se tuhoaa. On havaittu, että mitä useampia pesiä koiras rakentaa, sitä useampaan munitaan munia, kuitenkin niin, että naaraan on mahdollista ottaa vain yksi pesä kerrallaan käyttöön.


title: Heinäkerttu

text: Pesä on matalalla mättäässä tai ruohojen varassa, harvoin korkemmalla kuin ½ m maanpinnasta. Se on pitkänomainen päärynämäinen tai pullomainen rakennelma, noin 20 cm korkea, jossa kulkuaukko on ylöspäin. Se on rakennettu ruohoista, jotka on sidottu toisiinsa hämähäkinseiteillä, ja sisustettu karvoilla, seitillä, untuvilla ja kukilla. Koiraan pesänrakennus kestää noin 2 päivää ja naaraan 1–2 päivää. Naaras munii tavallisesti 4–6 munaa, yleensä 5. Vanha naaras munii keskimäärin 5,8, nuori 5,3 munaa. Munien väritys vaihtelee suuresti. Muna painaa noin 1,08 g. Naaras hautoo 12–13 päivää. Poikaset kuoriutuvat samanaikaisesti ja lähtevät pesästä 2-viikkoisina, itsenäistyen 10 päivää myöhemmin. Monet naaraat tulevat sukukypsiksi jo 1–2 kuukauden ikäisinä ja voivat lisääntyä saman kesän aikana. Koiraat ovat sukukypsiä yleensä vasta 1-vuotiaina eli toisena kalenterivuotena. Vanha naaras tekee 2 tai 3 pesyettä kesän aikana, yleensä eri koiraiden kanssa, nuori naaras tavallisesti vain yhden. Kaikista aloitetuista munapesistä 2/3 tuhoutuu ennen kuin poikaset jättävät pesän.


title: Heinäkerttu

text: Heinäkerttu syö hyönteisiä ja muita pieniä selkärangattomia, joita se etsii enimmäkseen maasta, mättäiltä ja kasvillisuudesta.


title: Katja Holanti

text: Katja Holanti (s. 5. huhtikuuta 1974 Vehkalahti) on kilpauransa lopettanut suomalainen ampumahiihtäjä, joukkuekilpailun MM-mitalisti.


title: Katja Holanti

text: Holanti aloitti ampumahiihdon harrastamisen vuonna 1990 ja lopetti uransa vuonna 2002. Hän voitti kaudella 2001–2002 Brezno-Osrbliessä maailmancupin sprinttikilpailun (7,5 km) ja oli normaalimatkalla (15 km) kolmas. Hän sijoittui maailmancup-kisoissa kaikkiaan yksitoista kertaa kymmenen parhaan joukkoon. Kokonaiskilpailussa hän oli parhaimmillaan 20. kaudella 2001–2002.


title: Katja Holanti

text: Holanti osallistui kolmiin olympialaisiin ja kahdeksiin MM-kilpailuihin. Ruhpoldingin MM-kisoissa 1996 hän oli normaalimatkalla kahdestoista ja Brezno-Osrbliessä 1997 sprintissä kahdeskymmenes. Joukkuekilpailun MM-kisassa Hochfilzenissä 1998 hän kuului Suomen pronssijoukkueeseen yhdessä Mari Lampisen, Tiina Mikkolan ja Sanna-Leena Perungan kanssa; kultaa voitti Venäjä ennen Norjaa. Vuoden 1999 MM-kisoissa hän sijoittui Kontiolahdella takaa-ajossa seitsemänneksi, sprintissä viidenneksitoista ja Suomen viestijoukkueen mukana kuudenneksi sekä Oslossa järjestetyssä yhteislähtökilpailussa viidenneksitoista.


title: Katja Holanti

text: Holanti kuului Suomen viestijoukkueeseen, joka sijoittui seitsemänneksi Oslon MM-kilpailuissa 2000. Salt Lake Cityn olympialaisissa 2002 hän oli normaalimatkalla kolmastoista.


title: Katja Holanti

text: Holanti edusti Vehkalahden Veikkoja, jonka joukkueessa hän voitti useita Suomen mestaruuksia viesteissä.


title: Katja Holanti

text: Hän työskentelee koulutuspäällikkönä Kuopiossa. Koulutukseltaan hän on rakennusinsinööri ja filosofian maisteri.


title: Ernst Rüdin

text: Ernst Rüdin (19. huhtikuuta 1874 St. Gallen, Sveitsi – 22. lokakuuta 1952 München, Länsi-Saksa) oli sveitsiläinen psykiatri, geneetikko ja eugeenikko. Hän tuli tunnetuksi perinnöllisyystutkimuksistaan psykiatriassa.


title: Ernst Rüdin

text: Rüdin työskenteli 1930– ja 1940-luvuilla natsien hyväksi ja kuului vuodesta 1937 itsekin puolueeseen. Hänelle myönnettiin 19. huhtikuuta 1944 Adlerschild-kunniamerkki.


title: Knox Martin

text: Knox Martin (s. 12. helmikuuta 1923) on Yhdysvalloissa uransa luonut taidemaalari, kuvanveistäjä ja muraalitaiteilija.


title: Knox Martin

text: Martin syntyi Barranquillassa, Kolumbiassa, ja opiskeli vuosina 1946–1950 Art Students League of New Yorkissa. Hänen töitään on näytillä lukuisissa tunnetuissa kokoelmissa pääasiassa Yhdysvalloissa, mutta myös Ranskassa ja Israelissa saakka.


title: Knox Martin

text: Martin on opettanut New Yorkin ja Minnesotan yliopistoilla sekä Art Students Leaguessa ja Umbriassa, Italiassa.


title: Riitta Konttinen

text: Kirsti Paula Riitta Konttinen (o.s. "Kalliomaa", s. 12. maaliskuuta 1946 Hämeenlinna) on Helsingin yliopiston taidehistorian professori emerita ja tietokirjailija.


title: Riitta Konttinen

text: Konttinen valmistui ylioppilaaksi 1967, filosofian kandidaatiksi Helsingin yliopistossa 1975 ja lisensiaatiksi 1985. Hän väitteli tohtoriksi vuonna 1991. Konttinen on toiminut Suomen taideakatemian amanuenssina, Suomen Akatemian tutkijana, Helsingin ja Oulun yliopistojen dosenttina sekä Helsingin yliopiston professorina vuodesta 2003 lähtien.


title: Riitta Konttinen

text: Konttinen on saanut valtion tiedonjulkistamispalkinnon 1989 ja 2002 sekä Suomen tietokirjailijat ry:n Tietokirjailijapalkinnon 2003. Hän sai vuonna 2008 elämäntyöstään Lauri Jäntin säätiön 30 000 euron suuruisen kunniapalkinnon. Kerran viidessä vuodessa jaettava palkinto myönnettiin työstä taidehistorian tutkijana, tietokirjailijana ja tieteen kansantajuistajana. Konttisen teos "Elämänvirrassa: Alvar ja Ragni Cawén" (2015) on ehdolla maaliskuussa 2016 jaettavan Vuoden tiedekirja -palkinnon saajaksi.


title: Raymond Mason

text: Raymond Mason (s. 2. maaliskuuta 1922 Birmingham – 14. helmikuuta 2010 Pariisi, Ranska) oli brittiläissyntyinen kuvanveistäjä. Hän lähti vuonna 1946 opiskelemaan Pariisiin, Ranskaan, jossa asui loppuelämänsä ajan.


title: Raymond Mason

text: Mason oli arvostettu taiteilija kummassakin maassa. Hänestä tehtiin vuonna 2002 Brittiläisen imperiumin ritarikunnan upseeri.


title: Raymond Mason

text: Masonin töitä on julkisesti näytillä Yhdysvalloissa saakka, ja hän on ollut edustettuna muun muassa Venetsian biennaalissa ja Pompidou-keskuksen näyttelyssä. Teos "Forward!" (1991) tuhoutui liekeissä Birminghamin Centenary Squarella 17. huhtikuuta 2003.


title: Bert Trautmann

text: Bernhard Carl ”Bert” Trautmann OBE (22. lokakuuta 1923 – 19. heinäkuuta 2013) oli saksalainen jalkapallomaalivahti, joka pelasi Manchester City FC:ssä vuosina 1949–1964. "Football Writers' Association" nimesi hänet 1956. Hän sai tämän kunnian ensimmäisenä ei-brittiläisenä pelaajana.


title: Bert Trautmann

text: Trautmann syntyi Bremenissä ja pelasi 10-vuotiaasta jalkapalloa keskikenttäpelaajana Tura Bremen -nimisessä seurassa. Vuodesta 1941 hän palveli toisessa maailmansodassa laskuvarjojääkärinä itärintamalla joutuen puna-armeijan vangitsemaksi. Hänen onnistui paeta Neuvostoliitosta, mutta jäi länsirintamalla myöhemmin uudelleen sotavangiksi ja kuljetettiin sotavankileirille Britanniaan. Paon sijaan sotavankileirillä vankien välisissä otteluissa keskikentältä maalivahdiksi siirtynyt jalkapalloilija jäi maahan sodan jälkeen pelaten ensin pienessä St Helens Town -seurassa. Erinomaiset torjunnat ottelussa Manchester Citya vastaan saivat suurseuran hankkimaan maalivahdin riveihinsä. Trautmann korvasi seurassa Englannin maajoukkuemaalivahti Frank Swiftin; siirto aiheutti paikallisissa vihamielisiä reaktioita ja 20 000 ihmistä osallistui saksalaisen palkkaamista vastustaneeseen suurmielenosoitukseen. Kannattajien suosioon hän päätyi kuitenkin viimeistään auttaessaan Manchester Cityn voittoon FA Cupin loppuottelussa 1956 Birmingham Citya vastaan maalein 3–1 vaikka loukkasi niskansa ottelun loppupuolella tapahtuneessa yhteentörmäyksessä Peter Murphyn kanssa. Hän pelasi ottelun loppuun asti vaikka myöhemmissä tutkimuksissa todettiin hänen niskanikamansa murtuneen.


title: Bert Trautmann

text: Trautmann toimi vielä vuosina 1967–1969 saksalaisen Preußen Münster -joukkueen managerina. Saksalais-englantilaisen yhteisymmärryksen eteen tekemästään työstä hänelle myönnettiin Bundesverdienstkreuz vuonna 1997 ja Brittiläisen imperiumin ritarikunnan upseerin arvonimi (OBE) vuonna 2004. Hänet valittiin myös englantilaisen jalkapallon kuuluisuuksien galleriaan English Football Hall of Fameen vuonna 2005. Englannin pelaajayhdistyksen satavuotisjuhlien yhteydessä järjestetyssä äänestyksessä Manchester Cityn kannattajat puolestaan valitsivat Trautmannin seuransa kaikkien aikojen parhaaksi pelaajaksi vuonna 2007. Eläkepäiviään hän vietti synnyinkaupungissaan Bremenissä.


title: Alexi Lalas

text: Panayotis Alexander (Alexi) Lalas (s. 1. kesäkuuta 1970 Birmingham, Michigan, Yhdysvallat) on yhdysvaltalainen entinen jalkapalloilija, joka oli pelipaikaltaan puolustaja. Lalasista tuli tunnettu vuoden 1994 MM-kisojen aikana. Hän oli mukana myös Yhdysvaltojen kisajoukkueessa vuonna 1998. Kaikkiaan hän pelasi 96 maaottelua ja teki niissä yhdeksän maalia vuosina 1990–1998. Lalas oli ensimmäinen modernin ajan yhdysvaltalainen jalkapalloilija, joka pelasi Italian Serie A:ssa.


title: Alexi Lalas

text: Pelaajauransa jälkeen Lalas teki uraa Los Angeles Galaxyn organisaatiossa johtotehtävissä. Elokuussa 2008 hän erosi seuran toimitusjohtajan paikalta Galaxyn majaillessa sijalla 11 MLS-liigassa.


title: Teamcenter

text: Teamcenter on tuote- ja suunnittelutiedon hallintajärjestelmä, jolla hallitaan kaikki syntyvä tuotetieto tuotekehityksen aikaisesta informaatiosta työkulkuun sekä tarkastus- ja hyväksymisvaiheisiin. Ohjelmiston ominaisuuksiin kuuluvat muun muassa nimikkeiden, tuoterakenteen, yksilörakenteiden, työnkulun, muutosten ja dokumenttien hallinta. Ohjelmisto tukee myös after sales -toimintoja.


title: Teamcenter

text: Järjestelmää tarjotaan eriasteisina käyttöönottoina. Teamcenter Express -kokonaisuudessa yleisimmät toiminnot ovat valmiiksi konfiguroituja. Normaalissa Teamcenter-kokonaisuudessa konfigurointi tehdään käyttöönottoprojektin aikana.


title: Teamcenter

text: Teamcenter tuoteperhe sisältää erillisenä myös CAD-tiedonhallinnan moduleja. Tuettuna ovat mekaniikka-, elektroniikka- ja ohjelmistosuunnittelun ohjelmistot.


title: Teamcenter

text: Kehittäjä:


title: Teamcenter

text: Viimeisin versio:


title: Teamcenter

text: Lisenssityyppi:


title: Bilawal Bhutto Zardari

text: Bilawal Zardari Bhutto () (s. 21. syyskuuta 1988) on Pakistanin kansanpuolueen puheenjohtaja. Hän on salamurhatun Pakistanin entisen pääministerin ja oppositiojohtaja Benazir Bhutton ja tämän miehen Asif Ali Zardarin ainoa poika. Hänen isoisänsä oli presidenttinä ja pääministerinä toiminut Pakistanin kansanpuolueen perustaja Zulfiqar Ali Bhutto.


title: Bilawal Bhutto Zardari

text: Bilawal kävi Dubaissa Rashid School For Boys -koulua jossa Bilawal oli koulun oppilaskunnan hallituksen varapuheenjohtaja ja siirtyi sen jälkeen opiskelemaan historiaa Christ Churchiin Oxfordin yliopistoon. Myös hänen äitinsä ja isoisänsä Zulfiqar Ali Bhutto opiskelivat Oxfordissa. Bilawalilla on taekwondon mustavyö. Bilawal oli Bhutton asunnolla Dubaissa talvilomalla, jossa hän kuuli äitinsä kuolemasta.


title: Bilawal Bhutto Zardari

text: Bilawal valittiin Pakistanin kansanpuolueen puheenjohtajaksi 30. joulukuuta 2007. Hänen isästään tuli puolueen varapuheenjohtaja. Opiskelun jälkeen Bilawal aikoo johtaa Pakistanin kansanpuoluetta. On arvioitu, että Bilawalin turvallisuus Oxfordissa maksaa miljoona puntaa joka vuosi.


title: Juhani Heinonen

text: Juhani Kaarlo Henrik Heinonen (28. syyskuuta 1923 Sääminki – 18. marraskuuta 2007 Helsinki) oli suomalainen diplomi-insinööri ja lentokoneensuunnittelija. Hän kirjoitti ylioppilaaksi Porin suomalaisessa yhteislyseossa 1942 ja valmistui diplomi-insinööriksi teknillisen korkeakoulun koneenrakennusosaston lentokoneenrakennuksen opintosuunnalta 1948. Lisäksi Heinonen teki opintomatkoja Tšekkoslovakiaan 1947, Ruotsiin 1948, Englantiin 1953, Ranskaan 1953 ja Yhdysvaltoihin.


title: Juhani Heinonen

text: Työuransa aikana Heinonen toimi 1948 Suomen Ilmailuliiton lentokoneensuunnittelijana, 1948–1949 Tampereen teknillisen oppilaitoksen tuntiopettajana, 1949–1954 Valmet Oy:n lentokonetehtaan lentokonesuunnittelijana ja 1954–1986 Aero Oy:n, sittemmin Finnairin moottori-insinöörinä ja teknisen toimiston päällikkönä. Hänet tunnettiin pätevänä suihkumoottorien asiantuntijana.


title: Juhani Heinonen

text: Opiskeluaikanaan Heinonen osallistui aktiivisesti Polyteknikkojen ilmailukerhon toimintaan. Hän suunnitteli 1948 diplomityönään purjelentokoneiden hinaukseen sopivan kaksipaikkaisen urheilukoneen ja purjelentopiireissä suuren suosion saavuttaneen alkeisliitokone Harakka II:n. Heinonen harrasti myös lentämistä. Hän lensi kilpaa purjelentokoneilla sekä Suomessa että ulkomailla.


title: Juhani Heinonen

text: Vuonna 1954 lensi ensilentonsa Heinosen suunnittelema pieni urheilukone Keltiäinen, jota nykyisin säilytetään Suomen ilmailumuseossa Vantaalla. Vuonna 1957 Heinonen lensi Keltiäisellä välilaskuttoman lennon Madridista Turkuun. Lentomatka oli 2 844 kilometriä ja lento kesti 17 tuntia. Kansainvälinen ilmailuliitto FAI hyväksyi lennon alle 500-kiloisten koneiden luokan maailmanennätykseksi. Saavutuksestaan Heinonen sai ensimmäisenä ja ainoana suomalaisena FAI:n Louis Blériot -mitalin. Heinonen harrasti myös purjehdusta ja hän purjehti maapallon ympäri kahteen kertaan.


title: Phil O’Donnell

text: Phillip ”Phil” O’Donnell (25. maaliskuuta 1972 – 29. joulukuuta 2007) oli skotlantilainen jalkapalloilija, joka edusti urallaan Motherwellia, Celticiä ja Sheffield Wednesdayta. O’Donnell kuoli pyörryttyään kentällä kesken ottelun joulukuussa 2007.


title: Phil O’Donnell

text: Bellshillissä syntynyt O’Donnell aloitti pelaajauransa paikallisessa Motherwell FC:ssä, jonka edustusjoukkueen riveissä hän debytoi kaudella 1990–91. Kyseisen kauden päätteeksi O’Donnell juhli kanssapelaajiensa kanssa Skotlannin cupin voittoa, kun Dundee United kaatui finaalissa numeroin 4–3. 19-vuotias O’Donnell teki joukkueensa toisen maalin. Cupin voiton johdosta Motherwell selvisi Euroopan kentille. O’Donnellista tuli seuraavalla kaudella nuorin eurokentillä Motherwellin paidassa pelannut pelaaja. Britannian ammattilaisjalkapalloilijoiden liitto (PFA) valitsi O’Donnellin Skotlannin vuoden nuoreksi pelaajaksi vuosina 1992 ja 1994. Skotlannin maajoukkueessa keskikenttäpelaaja pelasi yhden ottelun, Sveitsiä vastaan. Syyskuussa 1994 Skotlannin jätteihin kuuluva Celtic osti O’Donnellin Motherwellin ennätysmyyntihinnalla 1,75 miljoonalla punnalla.


title: Phil O’Donnell

text: O’Donnell teki kaksi maali Celtic-debyytissään ja oli voittamassa Skotlannin Cupia vuonna 1995. Liigamestaruuden hän voitti Celticissa vuonna 1998, vaikka loukkaantumiset vähän vaivasivat. Vuonna 1999 O’Donnell siirtyi Sheffield Wednesdayhyn. Loukkaantumiset vaivasivat jälleen skottia ja ensimmäisellä Wednesday-kaudellaan hän pelasi vain yhden ottelun (Wednesday pelasi silloin Englannin valioliigassa). Neljän kauden aikana O’Donnell pelasi vain 20 ottelua englantilaisseurassa ja hän siirtyikin ilmaisella siirrolla tammikuussa 2004 takaisin Motherwelliin.


title: Phil O’Donnell

text: Motherwellissa pelasi myös O’Donnellin veljenpoika David Clarkson. O’Donnellia kutsuttiinkin joukkueen sisällä lempinimellä ”Uncle Phil”. O’Donnell toimi myös Motherwellin kapteenina.O’Donnell pyörtyi 29. joulukuuta 2007 pelatun Motherwellin ja Dundee Unitedin välisen ottelun 78. minuutilla, kun hän oli juuri tulossa vaihtoon. Häntä hoidettiin viitisen minuuttia kentän laidalla, kunnes hänet kyyditettiin sairaalaan, missä hän myöhemmin menehtyi. O’Donnell oli kuollessaan 35-vuotias, naimisissa ja neljän lapsen isä.


title: Tallijengi

text: Tallijengi ("The Saddle Club") on australialainen televisiosarja, joka perustuu Bonnie Bryantin samannimisiin kirjoihin. Sen päähenkilöt ovat tytöt Stevie, Lisa ja Carole. Sarjaa on Suomessa esitetty Yle TV2 -kanavalla. Kuvatusta tallijengistä on julkaistu kymmenen elokuvaa molemmista tuotantokausista sekä DVD:lle että videolle. "Tallijengistä" on tehty myös kirjoja.


title: Tallijengi

text: Ensimmäisessä jaksossa Lisa saapuu ensimmäistä kertaa Pine Hollow'n tallille, mutta hänen äitinsä melkein ajaa autolla Stevien ja Carolen päälle, jonka takia Stevie ja Carole suuttuvat Lisalle. Myöhemmin Lisa tapaa tallilla tytön nimeltä Veronica DiAngelo. Lisa ei tiedä, että Veronica on oikeasti ilkeä ja leuhka. Veronica inhoaa Stevietä ja Carolea. Myöhemmin Veronica laittaa hakulaitteen Stevien hevosen Comanchen satulahuopaan kiinni ja aikoo soittaa siihen kesken maastotunnin pelästyttääkseen Comanchen. Mutta Lisa kertoo siitä Carolelle ja he ehtivät juuri ja juuri apuun. Sitten Stevie ja Carole antavat Lisalle anteeksi ja he perustavat yhdessä Tallijengin. Myöhemmin he tutustuvat Phil-nimiseen poikaan josta Stevie ei yhtään pitänyt, mutta kasvettuaan he alkoivat seurustella. Tallijengi tuotantoa on 2t. Mutta dvd-levyjä on nyt 12.


title: Kirkkojärvi (Espoo)

text: Kirkkojärvi on kuivatettu järvi Espoossa, Espoon keskuksen ja Kauniaisten Kasavuoren välissä Turunväylän vaiheilla.


title: Kirkkojärvi (Espoo)

text: Kirkkojärvi kuivatettiin silloista Tarvontietä rakennettaessa 1950-luvulla, mutta siitä tulee edelleen järven kaltainen vesiallas kevättulvien aikaan.


title: Kirkkojärvi (Espoo)

text: Espoonjoki saa alkunsa Kirkkojärvestä, jossa yhtyvät Pitkäjärvestä alkava Glimsinjoki ja Bodominjärvestä alkava Glomsinjoki.


title: Kirkkojärvi (Espoo)

text: Entisen Kirkkojärven alueelle Turunväylän eteläpuolelle on rakennettu Kirkkojärven kaupunginosa, joka kuuluu Espoon keskukseen, ja Turunväylän pohjoispuoli on soista pensaikkoa. Suoperäisen maa-alueen pohjoispuolella kulkee kävelytie Ikean läheltä, ja Turunväylän alitettuaan se yhtyy Kirkkojärven ja Tuomarilan Kulovalkean kaupunginosien katuverkkoon.


title: Kirkkojärvi (Espoo)

text: Valtatie 1 on Kirkkojärven kohdalla rakentamisen jälkeen painunut 1–2 metriä pehmeän savisen maaperän vuoksi, koska tietä ei aikanaan paalutettu. Vesi on noussut tielle vuosina 2011 ja 2017. Vuoden 2011 tulvimisen jälkeen tietä päätettiin nostaa ja painumisen estämiseksi tehdä betonipaalutus. Työ oli meneillään, kun lokakuussa 2017 vesi nousi tielle niin paljon, että toinen kaista kumpaankin suuntaan jouduttiin sulkemaan, ja liikenne puuroutui jatkuvasti. Veden nousua tielle estettiin hiekkasäkkivallein.


title: Kirkkojärvi (Espoo)

text: Järven palautusta tekojärveksi on esitetty.


title: Reagenssi

text: Reagenssi on aine, joka kuluu kemiallisessa reaktiossa muodostaen osan lopputuotteista tai koko lopputuotteen. Liuottimia ja katalyyttejä ei luokitella reagensseiksi.


title: Vegard Opaas

text: Vegard Opaas (s. 11. marraskuuta 1962 Oslo, Norja) on norjalainen uransa lopettanut mäkihyppääjä, joka kilpaili maailmancup-tasolla vuosina 1982–1990.


title: Vegard Opaas

text: Opaas sijoittui Sarajevon olympialaisissa 1984 normaalimäessä kahdeksanneksi. Oberstdorfin MM-kilpailuissa 1987 hän sijoittui suurmäessä toiseksi Andreas Felderin jälkeen ja normaalimäessä kolmanneksi Jiří Parman ja Matti Nykäsen viedessä kirkkaammat mitalit. Joukkuekilpailussa hän kuului Norjan hopeajoukkueeseen yhdessä Ole Christian Eidhammerin, Hroar Stjernenin ja Ole Gunnar Fidjestølin kanssa; Suomi voitti kultaa.


title: Vegard Opaas

text: Opaas voitti maailmancupin kokonaiskilpailun kaudella 1986–1987 ja sijoittui samalla kaudella toiseksi Keski-Euroopan mäkiviikolla. Hän voitti urallaan yhteensä seitsemän maailmancupin osakilpailua ja sijoittui 17 kertaa kolmen parhaan joukkoon.


title: Elsa Heporauta

text: Elsa Matilda Heporauta (sukunimi vuoteen 1935 Hästesko, o.s. Koponen, 31. elokuuta 1883 Puumala – 7. toukokuuta 1960 Helsinki) oli suomalainen kirjailija ja Kalevala Korun sekä Kalevalaisten Naisten Liiton perustaja. Heporauta julkaisi teoksiaan myös nimillä "Elsa Hästesko" ja "Elsa Hästesko-Heporauta" sekä nimimerkillä "Tavi Ylämaa".


title: Elsa Heporauta

text: Heporaudan vanhemmat olivat Puumalassa sijainneen Sahanlahden sahan hoitaja Johan Henrik Koponen ja Ida Karolina Liukkonen. Hän pääsi ylioppilaaksi 1903 ja valmistui hospitanttina Jyväskylän seminaarista vuonna 1905. Heporauta toimi Länsi-Suomen opiston johtajana Huittisissa vuosina 1905–1907, ja meni naimisiin opiston rehtorin filosofian tohtori Frans Akseli Hästeskon (1879–1946) kanssa vuonna 1907. Heporauta teki monia opintomatkoja: Venäjälle 1908, Keski-Eurooppaan 1913, Saksaan ja Italiaan 1926, Viroon ja Skandinavian maihin useita matkoja sekä Yhdysvaltoihin 1939.


title: Elsa Heporauta

text: Vuonna 1935 Heporauta muutti Helsinkiin ja Kalevalan 100-vuotisjuhlavuoden innoittamana hän perusti "Kalevalaisen naisen muistomerkkiyhdistyksen" (myöhemmin Kalevalaisten Naisten Liitto) ja Kalevala Korun. Yhdistyksen puheenjohtajana Heporauta toimi 1935-1946 ja hänet nimitettiin sen kunniapuheenjohtajaksi. Kalevala Koru valmistaa koruja Kansallismuseon kokoelmissa olevien mallien pohjalta.Heporauta toimitti myös "Lasten Joulun" vuodesta 1912 ja "Nuorten Kesän" vuosikerrat 1913-1916.


title: Sabrina Bryan

text: Sabrina Bryan (s. Reba Sabrina Hinojos 16. syyskuuta 1984 Yorba Linda, Kalifornia) on yhdysvaltalainen näyttelijä, laulaja ja tanssija. Hän on tullut tutuksi Disney Channelin elokuvasta "The Cheetah Girls".


title: Sabrina Bryan

text: Sabrina syntyi Orangen piirikunnassa, Kaliforniassa. Hänellä on meksikolaista sukua isänsä puolelta. Hän kävi Chapmanin Universitya Orangessa, Kaliforniassa vuosina 2003-2007.


title: Sabrina Bryan

text: Bryan oli Tanssii tähtien kanssa ohjelmassa mukana viidentenä kautena.


title: Mauri Kuosmanen

text: Mauri Seppo Juhani Kuosmanen (22. joulukuuta 1945 Kotka – 11. maaliskuuta 2008 Tampere) oli suomalainen näyttelijä. Mittavan teatteriuran ohella hänellä oli useita roolisuorituksia elokuvissa ja televisiosarjoissa, kuten komediasarjassa "Reinikainen".


title: Mauri Kuosmanen

text: Kuosmanen opiskeli Tampereen yliopiston näyttelijäkurssilla ja valmistui 1960-luvun lopulla. Hän oli kiinnitettynä Tampereen Työväen Teatteriin vuodesta 1969 vuoteen 2007, jolloin jäi eläkkeelle. Kaikkiaan hänelle kertyi yli sata roolisuoritusta TTT:ssa. Hänelle itselleen läheisiä olivat osat Teuvo Pakkalan näytelmässä "Tukkijoella" (1970), Franz Kafkan näytelmässä "Amerikka" (1972) sekä William Shakespearen "Myrskyssä" (1974). Kuosmanen toimi myös ohjaajana sekä teatterissa että oopperassa. Hänen ohjaustöihinsä lukeutuu muun muassa "Rakastettu Johansson" (2001). Hän työskenteli niin ikään näytelmäkirjailijana. Kuosmasen käsialaa on muun muassa näytelmä "Kuka rapsuttaisi nenääni" (2003).


title: Mauri Kuosmanen

text: Kuosmanen teki useita televisio- sekä elokuvarooleja. Hänet muistetaan esimerkiksi rooleistaan poliisi Ek:nä komediasarjassa "Reinikainen", isän veljenä sarjassa "Mummo" sekä isännöitsijä Hölttänä sarjassa "Paavo ja Raili". Lisäksi hän näytteli Pekka Puupäätä Visa Mäkisen elokuvassa "Pekka & Pätkä ja tuplajättipotti" ja perheen naapuria televisiosarjassa "Kyllä isä osaa".


title: Mauri Kuosmanen

text: Kuosmanen kuoli 62-vuotiaana. Hänet on haudattu Kalevankankaan hautausmaan uurna-alueelle. Näyttelijäntyönsä ohella Mauri Kuosmasella oli luottamustehtäviä TTT:n hallituksessa sekä sen näyttelijäyhdistyksen hallituksessa. Lisäksi hän toimi näyttelijäntyön opettajana ja rehtorina Eino Salmelaisen näyttelijäkoulussa.


title: Linnunlaulun junaturma

text: Linnunlaulun junaturma tapahtui Helsingin ja Pasilan välillä 17. huhtikuuta 1970, kun Hr12-veturi 2214 ja Helsinki–Kirkkonummi-lähiliikennejuna H361 (Sm1 6007) törmäsivät yhteen. Lähiliikennejuna oli lähtenyt ilman konduktööriä punaisen lähtöopastimen ohi ja törmäsi Linnunlaulun kohdalla Helsinkiin pikajuna P95:n veturiksi tulossa olleen Hr12-veturin kanssa.


title: Linnunlaulun junaturma

text: Törmäyksessä lähiliikennejunan etuosa murskaantui kolmen metrin pituudelta. Junan etuosan tupakkaosastossa ollut matkustaja menehtyi, kuljettaja ehti paeta ohjaamosta matkustamon puolelle. Hr12-veturi sai vain pieniä vaurioita ja lähiliikennejunakin palasi liikenteeseen korjausten jälkeen.


title: Ole Christian Eidhammer

text: Ole Christian Eidhammer (s. 15. huhtikuuta 1965) on entinen norjalainen mäkihyppääjä, joka kilpaili maailmancup-tasolla vuosina 1983–1990.


title: Ole Christian Eidhammer

text: Eidhammer saavutti hopeaa nuorten MM-kilpailujen normaalimäessä Kuopiossa maaliskuussa 1983. Oberstdorfin MM-kisoissa 1987 hän kuului Norjan hopeajoukkueeseen yhdessä Hroar Stjernenin, Ole Gunnar Fidjestølin ja Vegard Opaasin kanssa; Suomi voitti kultaa. Calgaryn olympialaisissa 1988 Norja oli Suomen ja Jugoslavian jälkeen pronssilla. Joukkueessa hyppäsivät Eidhammerin lisäksi Jon Inge Kjørum, Fidjestøl ja Erik Johnsen.


title: Ole Christian Eidhammer

text: Maailmancupissa Eidhammer sijoittui kolmanneksi suurmäen kilpailuissa Oslossa maaliskuussa 1984 ja Bischofshofenissa tammikuussa 1988.


title: Ole Christian Eidhammer

text: Eidhammer edusti seuratasolla Moldea.


title: Tarkkailukello

text: Tarkkailukello on eräissä teollisuuslaitoksissa ja varastoissa käytetty valvontalaite.


title: Tarkkailukello

text: Laitoksen ainoan virallisen kulkutien yhteydessä on vahtimestarin toimipiste. Jokainen laitoksesta poistuva joutuu painamaan vahtimestarin lähettyvillä olevaa nappia, jonka vieressä on kaksi valoa, valkoinen ja punainen. Jos valkoinen valo syttyy, saa poistua. Punaisen valon syttyessä - laitteisto valitsee valon satunnaisest - iulko-oven sähkölukko sulkeutuu ja yksi vahtimestareista, punaisen valon sytyttäjän mukaan mies tai nainen, saattaa toimittaa nopean laukku-, tasku- ja ruumiintarkastuksen, jos mitään ei löydy, vahtimestari avaa lukituksen ja tarkastettu saa poistua.


title: Tarkkailukello

text: Laitteistoa on pisimpään käytetty alkoholitehtailla estämään tuotteiden näpistelyn; siellä uloskäyntiin liittyy myös alkometri, johon punaisen valon saanut joutuu puhaltamaan. Yhtiön työsopimuksessa on maininta, että tässä satunnaiskontrollissa kiinni jääminen on välitön erottamisperuste.


title: Mikael Frisk

text: Jarl Mikael Frisk (s. 1961) on Fortumin henkilöstöjohtaja vuodesta 2001. Mikael Frisk on kauppatieteiden maisteri. Frisk oli noin 10 vuotta Nokia-konsernissa, mm. Nokia Mobile Phones-yksikössä, henkilöstöjohtotehtävissä.


title: Mikael Frisk

text: Hänen ansiotulonsa kunnallisverotuksessa 2006 olivat 4,7 miljoonaa euroa ja kunnallisvero n. 750 000 euroa. Hän oli vuonna 2006 paras Kauniaisten kunnallisverojen maksaja.


title: Austin Roberts

text: Austin Roberts (3. tammikuuta 1883 Pretoria − 5. toukokuuta 1948 Transkei) oli eteläafrikkalainen eläintieteilijä.


title: Austin Roberts

text: Robertsin isä oli ministeri. Hän kasvoi Potchefstroomissa Etelä-Afrikassa. Hänen eläintieteen oppi-isänsä oli Thomas Ayres (1828–1913), eräs Etelä-Afrikan ensimmäisistä lintuharrastajista. Roberts työskenteli Transvaalin museossa 1910–1946, vaikka hänellä ei ollut akateemista oppiarvoa. Hän tutki Etelä-Afrikan nisäkkäitä ja lintuja. Hän keräsi museon kokoelmiin noin 30 000:n linnun ja 13 000:n nisäkkään kokoelman. Hän kirjoitti useita artikkeleita tieteellisiin julkaisuihin. 1935 Pretorian yliopisto myönsi hänelle kunniatohtorin arvonimen. Roberts kuoli auto-onnettomuudessa Transkein alueella.


title: Austin Roberts

text: Roberts nimesi linnuista muun muassa viirusiipifrankoliinin ("Francolinus sephaena") entisen suvun "Dendroperdix" ja harmaaperäpääskyn suvun "Pseudhirundo" 1922.


title: Austin Roberts

text: Tshwanessa sijaitsee 1958 perustettu Robertsille omistettu lintujen turvapaikka "Austin Roberts Bird Sanctuary".Robertsin kirjasta "Birds of Southern Africa" otettiin 7. painos 2005.


title: Carola Teir-Lehtinen

text: Carola Margareta Teir-Lehtinen (s. 1952 Kokkola) on suomalainen yritysjohtaja, joka toimi vuosina 2007–2010 Fortumin kestävästä kehityksestä vastaavana johtajana. Hän on toiminut aiemmin myös Nesteen viestintäjohtajana ja ympäristöjohtajana. Hänen isänsä oli ministerinä neljässä eri hallituksessa toiminut RKP-poliitikko Grels Teir.


title: Carola Teir-Lehtinen

text: Teir-Lehtinen asuu Helsingissä. Hänen ansiotulonsa kunnallisverotuksessa 2006 (2005) olivat 3,6 (1,5) miljoonaa euroa ja kunnallisvero n. 630 000 euroa. Hän oli vuonna 2006 silloisen kotikuntansa Espoon neljänneksi paras kunnallisverojen maksaja Tapio Kuulan, Jorma Ollilan ja Hannu Penttilän jälkeen.


title: Hannu Penttilä (yritysjohtaja)

text: Hannu Erkki Olavi Penttilä (s. 29. huhtikuuta 1953 Pori) on suomalainen yritysjohtaja. Hän oli Stockmannin toimitusjohtaja elokuun 2014 lopulle. Hän on syntyjään Porista ja koulutukseltaan juristi. Penttilä tuli Stockmannin palvelukseen työvoimaministeriöstä vuonna 1978, siirtyi Tapiolan tavaratalon päälliköksi 1985, Helsingin tavaratalon johtajaksi 1986 ja tavarataloryhmän johtajaksi 2001. Hänestä tuli yhtiön varatoimitusjohtaja vuonna 1994, kunnes aloitti toimitusjohtajana 1.3.2001.


title: Hannu Penttilä (yritysjohtaja)

text: Penttilällä on lukuisia luottamustoimia:


title: Hannu Penttilä (yritysjohtaja)

text: Penttilän suosikkiharrastus on jääkiekko, ja hän on myös HC Ässät Pori Oy:n hallituksen jäsen vuodesta 2009. SM-liigan yhtiökokous valitsi Penttilän SM-liigan uudeksi puheenjohtajaksi 22.2.2012.


title: Hannu Penttilä (yritysjohtaja)

text: Hannu Penttilä valittiin Suomen suurten pörssiyhtiöiden toimitusjohtajista parhaaksi sijoittajaviestijäksi vuonna 2009. Penttilä palkittiin ruotsalaisen analyysiyhtiön Regin tekemässä IR Nordic Markets -vertailututkimuksessa. Hopean vei Konecranesin toimitusjohtaja Pekka Lundmark ja pronssin Wärtsilän Ole Johansson. Regin mukaan ratkaisevia kriteereitä parhaita toimitusjohtajia valittaessa olivat heidän julkinen esiintymisensä ja luotettavuutensa.


title: Hannu Penttilä (yritysjohtaja)

text: Penttilän ansiotulot kunnallisverotuksessa 2006 olivat 3,7 miljoonaa euroa ja kunnallisvero noin 650 000 euroa. Hän oli vuonna 2006 kolmanneksi suurin Espoon kunnallisverojen maksaja Fortumin Tapio Kuulan sekä Nokian ja Shellin Jorma Ollilan jälkeen.


title: Hannu Penttilä (yritysjohtaja)

text:
Hannu Penttilä on jäätyään eläkkeelle Stockmannin toimitusjohtajan tehtävästä vähitellen luopunut edellä mainituista luottamustehtävistä ja toisaalta saanut uusia luottamustehtäviä. Jääkiekon SM-liigan puheenjohtajuuden hän jätti vuoden 2013 lopulla, Porin Ässien hallituksen syksyllä 2015 ja Nokian Renkaat Oyj:n hallituksen keväällä 2016.
Hänet valittiin L-Fashion Group Oy:n (Luhta) hallitukseen keväällä 2015, Lasten Päivän Säätiön hallituksen puheenjohtajaksi vuoden 2017 alusta ja Emil Cedercreutzin säätiön hallituksen puheenjohtajaksi maaliskuussa 2017.
Hän on hallitusammattilaisten (DIF)jäsen.


title: Melancholy Beast

text: Melancholy Beast on Pyramaze-nimisen power metal -yhtyeen debyyttialbumi vuodelta 2004.


title: Espanjan Grand Prix 1975

text: Espanjan Grand Prix 1975 oli Formula-1 -sarjan osakilpailu, joka ajettiin 27. huhtikuuta Montjuïcin radalla. Kilpailun voitti Saksan Jochen Mass. Kilpailu muistetaan yhtenä kiistellyimmistä ja traagisimmista kilpailuviikonlopusta urheilun historiassa.


title: Espanjan Grand Prix 1975

text: Ensimmäisen mutkan massakolarin jälkeen James Hunt johti kilpailua, Andretti oli toinen, John Watson oli kolmas, Rolf Stommelen neljäs, Lella Lombardi viides ja Carlos Pace kuudes.


title: Espanjan Grand Prix 1975

text: Kierroksella neljä moottori-ongelmista kärsineen Jody Scheckterin moottori hajosi ja radalle valunut öljy aiheutti Alan Jonesin ja Mark Donohuen kolarin. Kolme kierrosta myöhemmin James Hunt myös liukastui öljyyn ja liukui ulos radalta. Kilpailun johdossa oli nyt Andretti, toisena Watson, ja kolmantena Stommelen. Watsonin auto kärsi värinästä ja hän joutui keskeyttämään. Andrettin oikea jousitus hajosi ja hän ajoi ulos kilpailun johdosta. Stommelen johti kilpailua perässään Carlos Pace, Ronnie Peterson, Jochen Mass ja Jacky Ickx.


title: Espanjan Grand Prix 1975

text: Kierroksella 26 Rolf Stommelen menetti autonsa hallinnan takasiiven hajottua ja hän ajoi reunakaiteeseen, josta hän kimposi takaisin radalle, osui toisella puolella olevaan reunakaiteeseen ja lensi sen yli katsomoon. Stommelenilta murtui jalka, ranne ja kaksi kylkiluuta. Surmansa saivat viisi katsojaa.


title: Espanjan Grand Prix 1975

text: Kilpailu jatkui neljä kierrosta, minkä jälkeen voittajaksi julistettiin Jochen Mass. Kilpailu keskeytettiin noin puolessa välissä, minkä takia pisteet puolitettiin. Kuudennelle paikalle yltänyt Lella Lombardi on ainoa naiskuljettaja, joka on toistaiseksi saanut pisteitä Formula 1 -kilpailussa. Hän sai puoli pistettä.


title: John Zorn

text: John Zorn (s. 2. syyskuuta 1953 Queens, New York) on yhdysvaltalainen avantgarde-säveltäjä, -sovittaja, -tuottaja, saksofonisti ja multi-instrumentalisti.


title: John Zorn

text: Zornin tuotanto on mittava. Hän on toiminut esiintyjänä, tuottajana tai säveltäjänä sadoilla albumeilla. Hänen tuotantonsa sisältää monia eri genrejä, mutta tunnetuin Zorn on kokeellisesta yhtyeestään Naked City sekä Masada-projektista, jonka kautta hän tutkii omia juutalaisia juuriaan.


title: John Zorn

text: Zorn on saanut musiikkiinsa paljon ideoita animaatioelokuvien säveltäjältä Carl Stallingilta, joka otti ”hyperaktiiviseen” tyyliinsä vaikutteita monelta eri suunnalta. Harri Uusitorppa luonnehtii Zornia maksimalistiksi, jonka palapelimäiset sävellykset perustuvat ristiriitaisten soundien, rytmien ja tyylien törmäyttämiseen. Jukka Haurun mielestä Zornin musiikille on tyypillistä emootioiden törmäyttely ja salamannopeat kontrastit.


title: John Zorn

text: Fair on työskennellyt muun muassa Tom Coranin, Jad Fairin, Fred Frithin, Mike Pattonin, Marc Ribotin ja Hans Reichelin kanssa. 2000-luvun keskivaiheilla Zorn johti suomalaismuusikoista muodostettua yhtyettä peliteoreettisen, improvisaatioon perustuvan teoksensa "Cobra" (1984) esityksessä Helsingin Umo Jazz Housessa. Yhtyeessä soittivat kitaristit Raoul Björkenheim ja Marzi Nyman, jousisoittajat Max Savikangas ja Juho Laitinen, kosketinsoittajat Timo Hietala, Seppo Kantonen ja Samuli Mikkonen, basistit Ulf Krokfors ja Pekka Törmänen sekä lyömäsoittajat Mika Kallio, Tuomo Lassila ja Janne Tuomi.


title: John Zorn

text: Zornilla on oma levy-yhtiö Tzadik, joka julkaisee Zornin omaa sekä hänen suojattiensa musiikkia.


title: Legend of the Bone Carver

text: Legend of the Bone Carver on power metal -yhtye Pyramazen toinen studioalbumi. Se julkaistiin vuonna 2006.


title: Hroar Stjernen

text: Hroar Stjernen (s. 11. helmikuuta 1961) on entinen norjalainen mäkihyppääjä, joka kilpaili maailmancup-tasolla vuosina 1984–1989.


title: Hroar Stjernen

text: Stjernen kuului Norjan joukkueeseen, joka saavutti Suomen jälkeen hopeaa joukkuemäessä Oberstdorfin MM-kilpailuissa 1987. Hänen lisäkseen joukkueessa hyppäsivät Ole Christian Eidhammer, Ole Gunnar Fidjestøl ja Vegard Opaas. Stjernen sijoittui samoissa kisoissa lisäksi neljänneksi normaalimäessä.


title: Hroar Stjernen

text: Stjernen voitti maailmancupin osakilpailun Bischofshofenissa tammikuussa 1985 ja oli seuraavalla kaudella toinen Innsbruckissa sekä neljäs mäkiviikon yhteispisteissä. Kaudella 1986–1987 hän sijoittui toiseksi niin Innsbruckissa kuin Oberwiesenthalin ja Oslon normaalimäen kilpailuissakin; maailmancupin loppupisteissä hän oli viides.


title: Knock Me Down

text: Knock Me Down on rockyhtye Red Hot Chili Peppersin kappale yhtyeen vuoden 1989 albumilta Mother's Milk. "Knock Me Down" oli yhtyeen ensimmäinen single albumilta ja ensimmäinen kappale joka pääsi radiosoittoon. Kappaleelle tehtiin samana vuonna, kuin single oli julkaistu musiikkivideo, jonka ohjasi Drew Carolan. Kappale on laulaja Anthony Kiediksen ja uuden kitaristi John Fruscianten ensimmäinen yhdessä tekemä biisi. Tämä oli kaksikon yhteistyön ensimmäisiä hedelmiä.


title: Knock Me Down

text: Kiedis kirjoitti laulun palattuaan huumevieroituksesta ja ollessaan kuivilla yhtyeen alkuperäisen ja edellisen kitaristin, Hillel Slovakin kuoltua. Kiedis kertoi Frusciantelle sen olevan aika monimutkainen, johon kitaristi vastasi että hänellä oli monimutkainen kappale ja melodia valmiiksi, johon hän aloitti sovittamaan sanoja.


title: Knock Me Down

text: Anthony Kiedis kertoi elämäkertakirjassaan Arpikudos (2006): ""Laulu kuvaili, millaista oli olla huumekierteessä, täynnä itseään ja varma omasta havoittumattomuudestaan ja kyvystään peitota luonnon ja elämän voimat. Samalla se oli kuitenkin Hillelille osoitettu rakkauslaulu"."


title: Knock Me Down

text: Albumin Mother's Milk vuoden 2003 uudelleenjulkaisulta löytyy kappaleen alkuperäinen pitkä versio, joka on minuutin pidempi.


title: Knock Me Down

text: Knock Me Down oli Red Hot Chili Peppersin ensimmäinen kappale, joka pääsi jollekin musiikkilistalle, ollen kuudes Alternative Songs-listalla (lista tunnettiin ennen nimellä (Billboard Modern Rock Tracks).


title: From the Cradle to the Brave

text: From the Cradle to the Brave on norjalaisen power metal -yhtye Highland Gloryn debyyttialbumi. Albumi julkaistiin vuonna 2003.


title: Orneerot

text: Orneerot, aikaisemmalta nimeltään uunintekijät (Furnariidae) on suuri lintuheimo. Orneerot ovat pienenkokoisia varpuslintuja, jotka elävät luonnonvaraisina Keski- ja Etelä-Amerikassa. Ne ovat hyönteissyöjiä. Jotkin niistä tekevät savesta uunia muistuttavan pesän, mistä tulee lintujen englanninkielinen nimi "ovenbirds". Toiset tekevät tavallisen pesän oksista tai munivat onkaloon tai kallionkoloon. Orneeroiden pesät on aina suojattu myös päältä, pesässä on yleensä yli 6 sinistä, vihertävää tai valkoista munaa. Orneeroita elää Keski- ja Etelä-Amerikassa käytännössä joka paikassa, niitä näkee kaupunkien laitamilla, Amazonin alangoilla, Andien ylängöillä ja jopa kivisillä rannoilla.


title: Orneerot

text: Orneerot ovat pieniä tai keskikokoisia lintuja. Ne ovat 10–26 senttiä pitkiä ja painavat 8–109 grammaa. Niiden höyhenpuvut ovat pääasiassa ruskeansävyisiä, mutta usein niillä on höyhenpuvussaan erilaisia täpliä ja raitoja. Joillain lajeilla on siipijuovia tai täpliä pyrstössä tai kirkkaamman värisiä kurkkulaikkuja. Nokkien ja pyrstöjen rakenne vaihtelee paljon eri lajien välillä. Koiraat ja naaraat ovat samannäköisiä, mutta koiraat saattavat olla hieman naaraita suurempia.


title: Orneerot

text: Orneeroita tavataan Meksikon keskiosista Etelä-Amerikan eteläisimpiin osiin asti. Lisäksi lajeja esiintyy Trinidadissa, Tobagossa, Falklandin saarilla ja Juan Fernándezin saarilla.


title: Orneerot

text: Orneeroita tavataan lähes kaikenlaisissa elinympäristöissä. Vaikka orneerolajien monimuotoisuus on suurin alankojen trooppisissa metsissä, tavataan orneeroja myös esimerkiksi aavikoilla, mutarannoilla, rannikon hiekkadyyneillä, marskimailla, soilla, pensaikkoalueilla ja maatalous- ja kaupunkiympäristöissä. Orneeroja tavataan merenpinnantasosta 4 500 metrin korkeuteen asti.


title: Orneerot

text: Luokittelu perustuu BirdLife Suomen luetteloon maailman lintujen suomenkielisistä nimistä.


title: Leo Hannula

text: Leo Hakon Hannula (5. elokuuta 1912 Elimäki – 14. maaliskuuta 1988 Lahti) oli suomalainen pesäpalloilija.


title: Leo Hannula

text: Hannula voitti urallaan seitsemän pesäpallon Suomen mestaruutta, Kuusankosken Vedon joukkueessa vuosina 1935, 1937 ja 1940 sekä Lahden Mailaveikkojen joukkueessa vuosina 1949–1952. SM-sarjan lyöjäkuninkuuden hän voitti vuonna 1948. Hän oli Pesäpalloliiton (PPL) joukkueen ykkösvahti Helsingin 1952 olympialaisissa pelatussa pesäpallon näytösottelussa.


title: Leo Hannula

text: "Pepe" Hannula oli mukana jo ensimmäisessä, vuonna 1932 pelatussa Itä–Länsi-ottelussa. Kaikkiaan hän pelasi 11 Itä–Länsi-ottelussa, viimeisen kerran vuonna 1953.


title: Leo Hannula

text:
Seurat: 1931–1932 Kymintehtaan Urheiluseura, 1933–1934 Helsingin Pallonlyöjät, 1935–1942 Kuusankosken Veto,
1943–1944 Kouvolan Pallonlyöjät, 1945 Kuusankosken Veto, 1946–1954 Lahden Mailaveikot,
1955 Kouvolan Pallonlyöjät, 1956 Lahden Mailaveikot, 1957–1959 Renkomäen Mailapojat,
1960–1961 Heinolan Mailapojat, sen jälkeen vielä maakuntasarjassa Lammin Lujassa.


Englantilais-ranskalainen pienriistan ajokoira ("Anglo-français de petite vénerie") on ajaviin koiriin kuuluva koirarotu. Se tunnettiin aiemmin pelkkänä anglo-françaisena. Se on syntynyt 1900-luvun puolivälissä ranskalaisen poitevinin ja porcelaisen sekä beaglen tai beagle-harrierin risteytyksistä, ja sitä kehitetään edelleen ajuemetsästykseen ja pienriistaan, kuten fasaanien, viiriäisten ja kaniinien hajujälkien seurantaan. Se on osoittautunut miellyttäväksi perhekoiraksi - vähän varautuneeksi, mutta muuten auliiksi ja tottelevaiseksi. On hyvin mahdollista, että tämän arvokkaan ja rauhallisen koiran suosio seurakoirana piankin kasvaa.


title: Englantilais-ranskalainen pienriistan ajokoira

text: Tämä rotu on isojen englantilais-ranskalaisten rotujen pienennetty muunnos, joka on tuotettu risteyttämällä keskenään etupäässä beaglea tai beagleharrieria ja ranskalaisia keskikokoisia, lyhytkarvaisia metsästyskoiria. Rodun kehityksen alkuvaiheessa esiintyi toisinaan karkeakarvaisia pentuja, mutta tätä turkinlaatua ei nykyisin tavata. FCI hyväksyi rodumääritelmän v. 1983.


title: Jean-Hugues Anglade

text: Jean-Hugues Anglade (s. 29. heinäkuuta 1955 Thouars, Deux-Sèvres, Poitou-Charentes, Ranska) on ranskalainen näyttelijä. Hän on voittanut kuudesta César-ehdokkuudestaan yhden vuonna 1995.


title: Jean-Hugues Anglade

text: Anglade syntyi Thouarsissa ja opiskeli viiden vuoden ajan Conservatoire d'art dramatiquessa Pariisissa. Hänet mainitaan Vincent Delermin laulussa "Cosmopolitan". 1970- ja 80-luvulla hän näytteli teatterissa, esiintyen mm. Victor Hugon ja Pierre Corneille'n komedioissa.


title: Jean-Hugues Anglade

text: Angladen elokuvien joukossa ovat "Betty Blue" (1986), "Tyttö nimeltä Nikita" (1990), "Kuningatar Margot" (1994), "Killing Zoe" (1994), "Les menteurs" (1995), "Nelly ja herra Arnaud" (1995).


title: Jean-Hugues Anglade

text: Vuonna 2008 hän näytteli yhtä kolmesta pääosasta suomalaissukuisen italialaisohjaajan Anneriitta Cicconen episodielokuvassa "Il Prossimo Tuo" (suom. nimi "Sinun kanssasi"). Muissa pääosissa olivat mm. Laura Malmivaara ja Sulevi Peltola.


title: Jean-Hugues Anglade

text: Vuonna 2015 hän haavoittui junassa terrori-iskun yrityksessä.


title: Forever Endeavour

text: Forever Endeavour on norjalaisen Highland Gloryn toinen studioalbumi.


title: Alphonse Joseph Charles Dubois

text: Alphonse Joseph Charles Dubois (1839 Aachen – 1920 Coxyde-sur-Mer) oli belgialainen luonnontieteilijä ja lintutieteilijä.


title: Alphonse Joseph Charles Dubois

text: Dubois oli lääketieteen tohtori. 1869 hänet nimitettiin selkärankaisten osaston intendentiksi Brysselin kuninkaalliseen luonnonhistorialliseen museoon (Muséum royal d’histoire naturelle de Bruxelles).


title: Alphonse Joseph Charles Dubois

text: Hänen isänsä oli Charles Frédéric Dubois (1804–1867), joka julkaisi teoksen "Les Oiseaux de l’Europe".


title: Alphonse Joseph Charles Dubois

text: Dubois julkaisi 1887–1894 teossarjan "La Faune illustrée des Vertébrés de la Belgique" ja 2-osaisen "Synopsis avium" (1899–1904).


title: Alphonse Joseph Charles Dubois

text: Dubois nimesi linnuista kongonmetsäfrankoliinin ("Pternistis nahani"), nykyisin ("Francolinus nahani").


title: Irène Jacob

text: Irène Jacob (s. 15. heinäkuuta 1966) on ranskalainen näyttelijä, joka on esiintynyt muiden muassa Krzysztof Kieślowskin elokuvissa "Veronikan kaksoiselämä" (1991) ja "" (1994).


title: Irène Jacob

text: Jacob syntyi Suresnesissa ja muutti vuonna 1969 perheineen Geneveen, Sveitsiin. Hän teki ensiesiintymisensä näyttämöllä vuonna 1977 ja sai ensimmäisen elokuvaroolinsa Pariisiin muutettuaan vuonna 1987.


title: Irène Jacob

text: Jacobilla on ollut yksi Bafta- (1995) ja kaksi César-ehdokkuutta (1992, 1995). Hänelle myönnettiin parhaan naisnäyttelijän palkinto Cannesin elokuvajuhlilla 1991.


title: Toivo Ilola

text: Toivo Johannes Ilola (s. 19. kesäkuuta 1928 Vimpeli) on uransa lopettanut suomalainen pesäpalloilija.


title: Toivo Ilola

text: Ilola edusti pesäpallourallaan Vimpelin Vetoa, Pallo-Tovereita ja Puna-Mustia. Pallo-Toverien joukkueessa hän saavutti SM-hopeaa vuonna 1951 ja Puna-Mustien pelaajana useita ikämiesten Suomen mestaruuksia. Hän oli Pesäpalloliiton (PPL) joukkueen kolmosvaravahti Helsingin 1952 olympialaisissa pelatussa pesäpallon näytösottelussa.


title: Toivo Ilola

text: "Topi" Ilola pelasi Itä–Länsi-ottelussa yhdeksän kertaa vuosina 1950–1958. Parhaitten pelipäiviensä jälkeen hän on toiminut muun muassa Pesäpalloliiton eri valiokunnissa, Puna-Mustien johtokunnassa ja PM-pesäpallotuki ry:n puheenjohtajana.


title: Amparo Arozamena

text: Amparo Arozamena (24. elokuuta 1916 México – 30. huhtikuuta 2009) oli pitkän uran meksikolaisessa televisiossa ja elokuvissa luonut näyttelijä. Hän oli Meksikon elokuvataiteen ja -tieteen akatemian kunniajäsen.


title: María Rojo

text: María de Lourdes Rojo e Incháustegui (s. 15. elokuuta 1943 México) on meksikolainen näyttelijä ja Demokraattisen vallankumouksen puolueen poliitikko.


title: María Rojo

text: Rojo tuli alun alkaen tunnetuksi näyttelijänä elokuvista ja televisiosta; hän esiintyi jo 1950-luvulla. Hän voitti Hopeisen Ariel-palkinnon vuonna 1991 ja oli epäonnistuneesti ehdolla myös neljästi vuosina 1988, 1995 (kaksi ehdokkuutta) ja 1998.


title: María Rojo

text: Rojo sai paikan Meksikon senaatista vuoden 2006 kongressinvaaleissa.


title: Fight Like a Brave

text: Fight Like a Brave on rockyhtye Red Hot Chili Peppersin kappale, joka löytyy vuoden 1987 albumilta "The Uplift Mofo Party Plan". Se oli albumin ensimmäinen single ja kappale, joka julkaistiin vuonna 1987, kappaleelle tehtiin myös musiikkivideo samana vuonna. Kappale oli Red Hot Chili Peppersin "suuri" hitti, mutta vaikka albumi möi kultaa Yhdysvalloissa, eivät kappale ja albumi saavuttaneet mega-suosiota.


title: Fight Like a Brave

text: Kappale kuullaan Tony Hawk's Pro Skater 3 -pelissä ja se löytyy myös yhtyeen kokoelma-albumilta What Hits!?.


title: Fight Like a Brave

text: Yhtyeen basisti Flea oli potkaissut yhtyeen laulajan Anthony Kiediksen pois yhtyeestä, tämän huumeriippuvuuden takia. Tullakseen taas selväksi Kiedis palasi äitinsä luokse Michiganiin, mennäkseen huumevieroitukseen. Tultuaan selväksi hän soitti Flealle, että hän oli onnistunut selättämään riippuvuutensa. Hän pääsi takaisin yhtyeeseen ja heti paluumatkalla lentokoneessa hän alkoi kirjoittaa sanoituksia. Kappale kertoo hänen kuukauden kestäneestään vieroituksestaan, kokouksissa käymisistä ja riippuvuutensa päihittämisestä ja innosta uutta elämää kohti.


title: Fight Like a Brave

text: Kappaleesta tehtiin myös musiikkivideo, samana vuonna kun se oli julkaistu singlenä. Video kerto samaa sanaa kuin kappaleen sanatkin. Pimeällä kujalla ja kokouksissa oloa sekä kannatuspuheen pitämistä. Videon ohjannut Dick Rude, joka ohjasi myös edellisen Red Hot Chili Peppersin musiikkivideon, kappaleen Catholic School Girls Rule vuonna 1986. Hän ohjannut myös kappaleen Universally Speaking musiikkivideon vuonna 2003, joka oli kolms Red Hot Chili Peppersille.


title: Arvi A. Karisto

text: Arvi Aleksanteri Karisto (sukunimi vuoteen 1905 Karlsson; 31. elokuuta 1879 Hämeenlinna – 23. toukokuuta 1958 Hämeenlinna) oli suomalainen kirjankustantaja ja hämeenlinnalaisen kustannusliike Arvi A. Karisto Oy:n perustaja.